STEAM HEZKUNTZARAKO ESERO PROIEKTUA (EUROPEAN SPACE EDUCATION RESOURCE OFFICE)\n1. Irakasleak motibatzea eta gaitzea, Zientziari, Teknologiari, Ingeniaritzari eta Matematikari (STEM diziplinak) loturiko ezagutzak eta konpetentziak hobetzeko.\n2. Europako Espazio Agentziak (ESA) espazio-ikerkuntzan eta esplorazioan egindako jardueren garrantzia agerian jartzea eta lan horrek gizartean eta ekonomian izan ditzakeen aplikazioak eta eragina azpimarratzea.\n3. Irakasleei baliabideak ematea gazteak motibatzeko STEM arloko ikasketak egin ditzaten\n4. Irakasleen eguneratze didaktikoa bultzatzea eremu zientifiko eta teknologikoan\n5. Ikasgelako hezkuntza-berrikuntza sustatzea.\n6. Emakumeen aukera-berdintasuna eta ahalduntzea bultzatzea eremu zientifiko teknologikoan .\n1 BLOKEA: Sarrera. Espaziotik ikasgelara. Dokumentazioa banatzea. ESERO Spain eta Europako Espazio Agentziaren Hezkuntza Departamendua (ESA) aurkeztea. Ikastaroaren helburuak aurkeztea.\n2 BLOKEA: Gai izango zinateke satelite bat lata batean sartzeko? ISSrako programa bat garatuko dugu? Astro Pi eta CanSat proiektuen oinarriak aurkeztea. Beste zenbait lan-ildo eta proiektu (Moon Challenge, Astroplant).\n3 BLOKEA: Ikasgelarako baliabideak eta materialak. Eguzki Sistema eta Unibertsoa: Exoplanetak bilatzea. Lurra eta ingurugiroa: Lurra espaziotik behatzea. Argazki bidezko analisia. Astronautak eta Nazioarteko Espazio Estazioa: Newton in Space (bideoa). – Suziriak eta teknologia-baliabideak. Materialen propietate fisikoak eta nork bere suziria eraikitzea.\nLau praktikak atal teorikoan azalduko badira ere, ikastaroaren parte-hartzaile guztiek materialen ekipoa izango dute praktika bat egin ahal izateko ikasleekin gelan. Materiala aste betean izango dute eskura, eta praktika bukatutakoan erakundera itzuli beharko da, inolako kosterik gabe, ez garraioagatik ezta materiala uzteagatik ere.\n1 PRAKTIKA: SPACECRAFT MATERIALS: Gogorra, astuna, erresistentea. Ingeniariak, hasi lanean! Begiratu eta sentitu. Zenbat eta arinagoa…. orduan eta hobea? Konduktibitate elektrikoa eta termikoa. Magnetismoa. Inpaktu-azterketa.\n2 PRAKTIKA: UP, UP, UP!: Suziriak eraikitzea eta jaurtitzea. Litekeena da ikasitakoa aplikatzea suziri bat eraikitzeko? Akzio-erreakzioa (Newtonen legeak). Suziri-motak eta propultsio-bideak. Eztabaida eta ondorioak.\n3 PRAKTIKA: Exoplanetak bilatzea. Giordano Brunotik CHEOPSera. Nola antzeman exoplanetak? Exoplanetak antzemateko gailua eraikitzea: “Exoplanetak kutxa batean”. LabQuest eta sentsore espezifikoak: erabilera eta ezaugarriak. Datuak biltzea eta analizatzea.\n4 PRAKTIKA: Lurra behatzea. Lurra ISStik ikusita. Lurra sateliteen bidez behatzea. EO Browser.\nATAZA: Landutakoa ikasgelan modu praktikoak aplikatzea ikasleekin.\nEGUTEGIA: 2019ko otsailaren 20an eta 21ean\nLEKUA: Bizkaiko Industria Ingeniarien Elkargo Ofiziala (Mazarredo 69, Guggenheim Museoaren aurrean)\nEmalea: Domingo Escutia Muñoz jauna, Europako Espazio Agentziaren ESERO proiektuaren koordinatzaile nazionala.\nMª Carmen Botella Almagro andrea, ESERO proiektuaren hezitzailea.\nNori zuzendua: -Jardueraren gaiak (zientziak, matematika eta teknologia) lantzen dituzten Lehen eta Bigarren Hezkuntzako irakasleentzat. -Gaian interesa duten Lehen eta Bigarren Hezkuntzako beste zenbait irakaslerentzat.\nHasiera: Otsaila 20/02/2019


Adiskidetasun Basoa | Edificio Seminario\nSeminarioa Eraikinean 50 haritz eta pago landatzeko ekitaldiaren ondorioz, “Adiskidetasun Basoa” sortu zen 2014ko urtarrilaren 23an. Bilboko apezpikua, Mario Iceta monsinorea, ekitaldiko burua izan zen, eta erakundeetako zenbait ordezkarik ere parte hartu zuten bertan: Bizkaiko Batzar Nagusiak, besteak beste. Bertako mahaiburuak, Ana Madariagak, Gernikako Arbolaren ernamuina landatu zuen, hain zuzen ere.\nKanpoko eremuak haritzez eta pagoz basoberritu direnez, tokiko espezieen “basoa” eratu da bertan. Seminarioa Eraikineko zuzendaritzaren ekimena izan zen, eta, hasiera-hasieratik, proiekturako lehenengo aleak dohaintzan eman zituzten 50etik gora enpresa eta erakunderen babesa eduki zuen. Izan ere, konpainia eta erakundeetako arduradunek zuhaitz berriak landatzen dituzte urtez urte.\nDerioko Seminarioa Eraikina ingurune paregabean dago kokatuta, Bilbotik eta Loiuko aireportutik hurbil-hurbil, hain zuzen ere. Era berean, Zamudioko Parke Teknologikoa ere badauka alboan; eta Ugaldeguren zein Torrelarragoiti industrialdeak, aurrez aurre. Bere inguruan, 2.500-3.000 lagun mugitzen dira egunero.\nEgundoko Seminarioa Eraikinak 50.000 m² baino gehiagoko azalera eraikia dauka, eta erabateko mikrokosmos soziokultural eta ekonomikoa kokatzen da bertan. Izan ere, lehen bertan zegoen erakundearen tradizioaren oinordeko duina da: Bizkaiko Elizbarrutiko Seminarioa.\n2018ko edizioan 23 ale berri landatuko direnez, 200 zuhaitz baino gehiago egongo dira Adiskidetasun Basoan.


Odol ateraldia egingo dute bihar, Emakumeen Txokoan - Azpeitia - uztarria.eus\nOdol ateraldia egingo dute bihar, Emakumeen Txokoan\nUztarria.eus 2020-06-07 12:18\nEkaineko odol ateraldia bihar, astelehena, egingo dute Emakumeen Txokoan, 17:00etatik 21:00etara bitartean. Jende pilaketak saihesteko, beharrezkoa izango da aurrez hitzordua hartzea 943-00 78 84 telefono zenbakira deituta.\nAzpeitiko Odol Emaileen Elkarteak bihar, astelehena, egingo du ekaineko odol ateraldia. Azkenaldian bezala, "herritarren segurtasuna bermatzeko neurriak direla eta", Emakumeen Txokoan egingo dute. Beharrezkoa izango da aurrez hitzordua hartuta joatea, 943-00 78 84 telefono zenbakira deituta; bihar bertan, 08:30etik 13:30era deitu beharko da. Pertsona bakoitzari ordu bat zehaztuko diote, jende pilaketak saihesteko.


Basilika zisterna - Wikipedia, entziklopedia askea.\nBasilika zisterna (grezieraz Βασιλικὴ κινστέρνη / Basilikè kinstérnè), turkierazko izenarekin ere ezaguna Yerebatan Sarnıcı ("lurrazpiko uhaska"), Istanbulen dagoen lurrazpiko uhaska erraldoia da, Hagia Sofiatik 150 m hego-mendebaldean kokatua, VI. mendean eraiki zen bizantziar enperadore zen Justiniano I.aren aginduz. Uhaskaren erabilera ur hornidura ziurtatzea zen, batez ere setio kasuan Valenteren akueduktua suntsitzen bazuten.\nLurrazpiko egitura honen izena Konstantinopoliseko lehen muinoan zegoen plaza handi batetik datorkio, Stoa Basilica, uhaskaren gainean zegoena. Antzinako testuen arabera, 7.000 esklabok lan egin zuten zisterna eraikitzeko.\nUhaskak Konstantinopoliseko Jauregi Handiaren eta beste eraikin batzuen ur hornidura ziurtatzen zuen, eta otomandarren konkistaren ondoren, Topkapi jauregiarena ere bai.\nOinplano laukizuzenekoa, Basilika zisterna 138 x 64,6 m luze-zabal da, eta honen edukiera 78.000 m³ da, Istanbuleko handiena. Kanpo hormak adreiluzkoa dira, 4m zabalekoak, eta zementuzko emokaduraz estaliak. Barnealdea 28 zutabedun 12 ilaraz osatua dago, guztira 336 zutaberekin. Zutabe monolitiko hauek, 8 m garai dira (Filoxenos uhaskakoak 12,4 m garai dira) eta adreiluzko arku eta gangak eusten dituzte. Gehienek korintiar ordenako kapitelak dituzte, baina inposta blokeak ere badira. Horietako biren oinarria berrerabilitakoak dira, Medusa buru zizelkatua baitute. Kolomartea 4,75 eta 5,10 m artekoa da.\nZutabea eta kapitela\nMedusa burua berrerabilitako harri bloke batean\nZutabe oinarria Medusa buruarekin\nPauma begidun zutabea\nMultimedia: Basilica Cistern


rcs-e zerbitzu mugikor berriak Espainiara iritsiko dira 2012ko lehen seihilekoan | Consumer\nrcs-e zerbitzu mugikor berriak Espainiara iritsiko dira 2012ko lehen seihilekoan\nErabiltzaileek berehalako mezularitza, zuzeneko bideoa eta fitxategiak parteka ditzakete dei bat egiten den bitartean.\nrcs-e zerbitzu mugikor berriak (operadoreen “WhatsApp” deritzona), aukera emango dietenak bezeroei berehalako mezularitza erabiltzeko, zuzeneko bideoa eta fitxategiak partekatzeko eta, aldi berean, dei bat egiteko, telefono mugikor batzuetan egongo dira eskuragarri Espainian 2012ko lehen seihilekoan, eta, uda ondoren, telefono adimendunen belaunaldi berrien (smartphone) softwarean instalatuko dira.\nGaur egun Espainian diharduten operadore mugikor nagusiek (Telefónica, Vodafone eta Orange) GSMA elkartearen zehaztapen hori frogatzen dute. Elkarte horrek komunikazio “aurreratua” ahalbidetzen du hainbat konpainiaren erabiltzaileen artean, erabiltzen den sarea edo terminala edozein dela ere. Gainera, konpainiek terminal-fabrikatzaileekin lan egiten dute rcs-e hainbat modelotan eta hainbat sistema eragiletan eskuragarri egon dadin, esperientzia hobetzeko, komunikazioetako segurtasuna indartzeko eta bezeroaren telefono-zenbakian oinarritutako erabiltzailearen identifikazioa ahalbidetzeko.\nZerbitzu horiei esker, gaur egungo ahots- eta testu-esperientziaren oso antzekoa izango dute bezeroek, eta, gainera, erabiltzaileek eskatzen duten segurtasuna eta sinpletasuna gehitu zaie, operadoreek azaldu dutenez. Zehazki, rcs-e-ak agenda aurreratua du, zerbitzu hori duten kontaktuak identifikatzen ditu, eta erabiltzaileak haiekin komunikazio “aurreratuak” egin ditzake, fitxategiak transferitzeko aukerak eta “aberastutako” deiak dituen multimedia-txata, zeinetan, hitz egiteaz gain, bezeroek irudiak edo bideoa zuzenean parteka baititzakete.\nOrangeko negozio mugikorreko zuzendari nagusiak, Thierry Piganeauk, esan du operadoreek rcs-ekin eta zerbitzu “aberastuekin” eskaintzen dituztela ingurune “seguru eta fidagarriago” batean. Telefónica Españako negozio-garapeneko zuzendari Javier Aguilerak adierazi duenez, fabrikatzaileek zerbitzu hori integratuz gero, terminal bakoitzean “erraz eta optimizatutako” erabilera-esperientzia ziurtatuko da. Bestalde, Vodafone-ko partikularren negozio-unitateko zuzendari Ignasi Ricouk adierazi du estandar horren elkarreragingarritasunak “oso erraz” komunikatzeko aukera emango duela, smartphone edo saretik aparte.\n2012 Espainia móviles-eu RCS-e zerbitzuak


Irekia Eusko Jaurlaritza - Gobierno Vasco :: Euskalmetek haize zakarreko eta itsas egoera txarreko denborale baten iritsiera iragarri du\nEuskalmetek haize zakarreko eta itsas egoera…\nEuskalmet Euskal Meteorologia Agentziak iragarri du Euskal Autonomia Erkidegora haize zakarreko denborale bat iritsiko dela, eta horrek oso egoera txarra eragingo duela itsasoan, gutxienez asteburura arte. Astelehenetik, hilaren 6tik, aurrera denboralea arintzea espero da, baina ziurgabetasuna handia da.\nEuskalmeten iritziz, egun hauetan hego-haize zakarra nagusituko da. Haize-boladak oso handiak izango dira, 110-120 km/h-tik gorakoak mendebaldeko mendiguneetan eta 80-90 km/h ingurukoak gainerakoan.\nHaizeari dagokionez, egunik zailena ostirala izango da, hilaren 3a. Ostiraleko goizaldean eta lehen orduetan, baita egunaren amaieran ere, hegoaldeko haize-boladak 120 km/h-tik gorakoak izango dira mendebaldeko mendiguneetan. Une horietan, eta haizetsuak ez diren zonetan, haize-boladak oso handiak izan daitezke, 90-100 km/h ingurukoak edo handiagoak, batez ere mendebaldean.\nLarunbatean, ia egun osoan, egoera lasaixeagoa izango da, eta haizearen intentsitateak behera egingo du. Hala ere, igandean, hilaren 5ean, gerta daiteke beste depresio batek oso haize zakarrak ekartzea, hasieran hegoaldekoak, eta gero mendebaldekoak eta ipar-mendebaldekoak. Nolanahi ere, ez dago haize-bolada horien intentsitate-mailaren ziurtasunik.\nEra berean, itsasoaren egoerak okerrera egingo du nabarmen ostiraletik, hilaren 3tik, aurrera. Mendebaldeko haize zakarra izango da eta olatuak 4-5 metro ingurukoak izango dira ia egun osoan. Egunaren amaieran, olatuen altuera 3,5 metrora jaitsiko da, batez ere hondoko itsasoaren ondorioz eta olatu arteko tartearen ondorioz —nagusiki egunaren lehen erdian—. Itsasoa, beraz, egoera txarrean izango da.\nHorrenbestez, eta marea biziak ez badira ere, eguneko lehen itsasgorarekin inpaktua izan daiteke kostaldean. Era berean, kontuan izan behar da olatu mota horrek korronteak sor ditzakeela, portuetan ura nahas dezakeela eta pasealekuetan eta malekoietan zipriztintzeak eragin ditzakeela. Era berean, itsasoan bereziki egoera txarra izan daiteke larunbatean, hilaren 4an, eta igandean, hilaren 5ean. Mendebaldeko haize zakarrak 5 metrotik gorako ipar-mendebaldeko itsaso konbinatua eragin dezake, batik bat larunbateko, hilaren 4ko, ordu zentraletan, eta 7 metrotik gorako itsaso konbinatua igandean, hilaren 5ean.\nBestalde, egun horietan fronte ugarik zeharkatuko du Euskal Autonomia Erkidegoa, mendebaldetik ekialdera, eta prezipitazioak utz ditzakete. Prezipitazioak ez dira oso adierazgarriak izango asteburura arte. Asteburuan, haizea mendebaldetik eta ipar-mendebaldetik jotzen hasten denean, prezipitazioak ugariagoak izan daitezke.\nDinamika horren barruan, tenperatura atseginak izango ditugu, baina asteburuan eta batez ere igandearen, hilaren 5aren, azken orduan, tenperaturak behera egin dezake eta, horrekin batera, elur-kota ere 1.000 metro ingurura jaitsi daiteke, baita hortik behera ere.\nOharra: Euskalmetek bere web-gunearen bidez (http://www.euskalmet.eus) eta Twitter bidez (@Euskalmet) eguneratzen ditu iragarpenak. Jarraitzea gomendatzen dizuegu.\n.Euskalmet anuncia la llegada de un temporal con fuertes vientos y estado de mar adverso https://t.co/tMVFWVY5O7 https://t.co/9TioUNgiiJ\nIrekia: .Euskalmet anuncia la llegada de un temporal con fuertes vientos y estado de mar adverso ➡ https://t.co/Ir0t05Wbba\nIrekia: .Euskalmet anuncia la llegada de un temporal con fuertes vientos y estado de mar adverso ➡ https://t.co/rVIDofeiKK\nSegurtasun Sailak alerta laranja ezarri du EAEko mendi inguruetan haize gogorrengatik


Etxeko hondakin handiak egun zehatzetan soilik atera behar direla gogorarazi du Udal Elkarteak - Aia orio - Karkara.eus\nEtxeko hondakin handiak egun zehatzetan soilik atera behar direla gogorarazi du Udal Elkarteak\nKarkara 2019-07-04 15:00\nAzken asteetan etxeko hondakin handi asko agertu dira edukiontzien inguruetan, den egunetan eta narras utzita.\nUrola Kostako Udal Elkarteak jakitera eman duenez, azken asteetan hondakin handi asko agertu dira edukiontzien inguruetan; behar ez duten egunetan, eta gainera, modu narrats batean. Udalerri bakoitzean egun eta ordu tarte bat ezarrita dagoela gogorarazi du UKUEK, eta errespetatzea eskatu du.\nOndorengoak dira hondakin handiak ateratzeko ordutegiak:\nHondakin handitzat joko dituzte tresna eta altzariak, sarritan etxebizitza berritu edo aldatzearen ondorioz herritarrek baztertzen dituzten etxeko ekipamenduak; hala nola, altzariak, etxeko tresna elektriko handi eta txikiak edota informatika eta telekomunikazio ekipoak.\nAldiz, debekatuta dago maneiatzeko ezinezkoak diren hondakinak bertan uztea, esaterako, garabiak edota poleak beharko balira hauek garraiatu ahal izateko. Hondakin horiek garbiguneetara eramatea eskatu dute.


Eusko Label Ligan sartzeko azken urratsa\nBost talderen artean jokatuko dira datorren denboraldian Eusko Label Ligan aritzeko azken bi plazak\nBost talde izango dira Eusko Label Ligako playoffetan, banku fijoko arrauneko maila gorenean geratzen diren bi plazetako bat lortzeko asmoz. Bermeo eta Portugalete herrietan jokatuko dira playoffak euren ohiko estropada eremuetan, eta bertan erabakiko da zein azken bi taldek parte hartuko duten datorren denboraldiko Eusko Label Ligan.\nS.D. Samertoloameu eta Club Do Mar Bueu izango dira Galiziako Ligako bi ordezkariak, euren ligan nagusitu ondoren.\nKAE Ligan, Getariako Arraun Elkartean ia lehiaketa osoan nagusitu da, eta playoffeko bi plazetako bat lortu dute. Bigarren postua Kaiku Berez galantak erdietsi du azkenaurreko jardunaldian SDR Pedreña Grupo Dynasol-en kaltetan.\nTxanponaren beste aldean SD Tiran Pereira dago, nahiz eta Eusko Label Ligara itzulera ona egin, sailkapeneko hamaikagarren postuan geratu dira, eta beraz, promozio jardunaldi hauetan bere postua defendatu beharko du.


Madalena baseliza (Azpeitia) - Wikipedia, entziklopedia askea.\nMadalena baselizaren irudia. Irudi gehiago\n43° 11′ 16″ N, 2° 15′ 47″ W / 43.18785°N,2.26304°W / 43.18785; -2.26304Koordenatuak: 43° 11′ 16″ N, 2° 15′ 47″ W / 43.18785°N,2.26304°W / 43.18785; -2.26304\nMadalena Azpeitian dagoen baseliza da, Madalena auzoan kokatua. Bertako erietxea bizi izan zen San Inazio 1535ean eta bertan irakasten zien herritarrei kristau ikasbidea.\n2006ko otsailaren 28an, Eusko Jaurlaritzak monumentu izendatu zuen, Sailkatutako Kultura Ondasuna.\n1.1 Formazko analisia\n1.3 Bestelako osagaiak\n1.4 Gertakariak eta kontserbazioa\nErmita oinplano laukizuzeneko eraikina da, bi isuriko estalkikoa; goihabea, berriz, fatxada nagusiarekiko paraleloa eta agerian dagoen bakarra da. Gaur egun, lau solairuko bi eraikuntza hutsen mehelinen artean dago; ziur aski bizitegiak eta XIX. mendearen amaierakoak edo zaharragoak.\nErmita habearte batean antolatzen da, neurri txikiko solairu angeluzuzen batean. Habearte horren gainean, "ele" itxurako goiko solairu bat iraultzen da, habeartearen inguruan, ataripe gaineko goi-koru gisa. Habeartea osatzen duten hiru tarteak, gainera, egokitasuna dute ermitaren antolaerarekin: lehenengo tartea aldareari dagokio –buru laukoa da, eta mehelin-lana egiten du–; tarte horren alde batetik, sakristiara sartzen da; erdiko tarteak, berriz, ermitarako sarrera ematen du (sarrera hori albokoa eta bakarra da, hau da, ermitara alde batetik sartu behar da, eta hori da sartzeko modua), eta azken tartea koruaren alde laburrari dagokio, habeartearen gainean irauliriko bitarteko mailari; tarte horrek, gainera, bi maila horiek komunikatzen dituen eskailerak dauzka.\nLehenengo bi tarteak ganga aski lautuez estaltzen dira, dekorazio-itxurako nerbioak (moldurak eta) dituztenak. Hirugarren tartea, estuagoa izaki, ilargi-erdiko ganga batez estaltzen da. Ganben arku formeroek ez diote jarraitzen norabide argi beti; tarte zuzenak dauzkate, kurbez mihiztaturik, eta arkuen abioek ere dekoratuak irudi dute. Barnealdean, ermita erabat luziturik eta pintaturik dago.\nArgiztapena alboko bi hormetako leihoen bidez egiten da. Mendira eramaten duen horman, proportzio bertikaleko lau leiho zabaltzen dira, egitura-ordenarekiko lotura handirik gabeak; haietako hiru eszenekin dekoraturik daude beirateetan. Koruan, fatxada nagusiaren alde luzean, proportzio bertikalagoko hiru bao irekitzen dira, haietako bakoitza baoaren erdialdean, ataripeko arku bakoitzaren gainean. Baoak adreiluzko arku beheratuekin ebazten dira, eta kanpoaldera burdina-hesi aberatsekin ageri dira.\nAtaripearen gaineko adreiluzko fabrikan, bao horiek mudejar-estilotik ateratako marrazkiez landuriko zerrenda horizontal bat eteten dute; adreiluzko gainerako fabrika, berriz, luzekako aparailuz ebazten da. Izkinetan harlandua ageri da, ermitak aldameneko mehelinetara jarraitzen baitu; horregatik da agerikoa.\nErdiko baoaren gainean, teilazko estalkia kanpai-hormaz errematatzen da.\nBeheko solairuko ataripe sakon batek, fatxadaren luzera guztian, ermitaren sarrerako ataria aurkezten eta babesten du. Ataripeak puntu-erdiko hiru arku dauzka fatxada-planoan, eta ertz-ganga batez estalita geratzen da hiru tarteetan. Gangen abioak mentsula ahul gisa dekoraturik ageri dira, bai arku-planoan, bai barneko horman, harlanduxkoz aparailuturik. Banku luze bat dauka ataripearen barneko perimetroan; ermitaren barnealdera sartzeko portaleak baino ez du eteten banku hori. Portalearen ateburua pieza batez ebazten da. Barneko horman, azulejoz egindako bi eszena handik San Inazioren predikua oroitarazten dute.\nErmitaren aurrealdean, inbutuko lorategi txiki bat dago, sarrerako atetik ermitaren eraikineraino, inguratzen duen burdina-sare batekin. Lorategiaren indargarriek fatxada nagusikoa bezalako adreiluzko tratamendua daramate.\nFormazko analisia[aldatu | aldatu iturburu kodea]\nEraikin txiki honek kanpoko osaera simetrikoa du, leihoen hiru goi-baoen gainezarpenaren bidez burutua (bao horiek ataripeko dagozkien baoen gainean ezarrita daude), ardatza kanpai-horma garaiarekin eta lorategiaren itxura triangeluarrarekin eta angeluetako batetiko sarrerarekin nabarmenduz.\nKanpoaldearen eta barnealdearen arteko egokitasun formala ez da azaltzen modu zurrun batean, koruaren "ele" itxurako antolaera bitxi eta freskoarekin, eta itxura orokorraren xalotasun bilatu baten bidez ebazten da: goi-gorputzaren prisma soila arku lirainen gainean, eta goiko fatxada mugarritzen duten harlanduzko kantoiak, adreiluaren gorriak eta aparailu aberats baina ez oso nabarmenak kontrastatua. Aparailu horrek, hain zuzen, Azpeitiko Antxieta etxearen fatxada, mudejar-itxura argikoak, inguruko Loiolako etxean (Azpeitia) eta Floreaga jauregian (Azkoitia) ere ageri direnak, gogorarazten digu.\nMadalena ermita espainiar eragineko Pizkunde berantiarraren eremuan sar liteke, eta osagai barroko batzuk ere baditu. Ermita hau ia oharkabean pasatzen da bere apaltasunean, baina azterketa patxadatsu batek bere itxura soil eta delikatuen jakituria erakusten digu.\nAdreiluzko goi-fatxada nabarmentzen da, marrazkiak osatzen dituen aparailukoa, baina hormak harlanduzkoak dira, eta harlandua kantoietan eta pilare estalietan baino ez da ageri.\nElizpea ertz-ganga batez estaltzen da, fatxadako arkuen, arku formeroen eta sarrerako luzera-hormaren gainean. Kaperaren estalketa ateburu-sistemari egokitzen bide zaio, gutxienez zati batean, hegi batzuk sustengatzen dituzten habeak ikusirik; tarteetako bietako gurutze-gangak, sobera lautuak, dekorazio-osagaiak izan litezke. Hirugarren tartea, estuagoa denez, ilargi-erdiko gangez estaltzen da, haiek ere oso beheratuak. Alderdi hori sakonago aztertu beharko litzateke.\nBarnealdean, ermita erabat luziturik ageri da.\nBestelako osagaiak[aldatu | aldatu iturburu kodea]\nZurezkoak dira, eta interesgarriak, koruko eskailera eta karela edo baranda, laua eta balaustreak edo imitatuz.\nZainketa-egoera, oro har, ona da.\n↑ Monumentu ikusgarrienak Azpeitiko Udalaren webgunean


GORKA MARTINEZ, Un Pais En Mi Mochila blogaren arduraduna: “Irakurri nahi nukeen bloga egiten saiatzen naiz” – Irunero\nPosted on 2016(e)ko apirilak 12 by Irunero\nBere zaletasun nagusietako batzuk uztartzeko modua topatu du Gorka Martinez irundarrak Un Pais En Mi Mochila blogaren bidez (unpaisenmimochila.blogspot.com). Egindako bidaien eta mendi ibilbideen inguruko informazioa elkarbanatzen du, xehetasun eta baliabide erabilgarriekin. Asteburu baterako plana edo udarako bidaia planifikatzen dabilenak badaki, jada, non kontsultatu.\nNola erabaki zenuen zure abenturak blog batean jasotzea?\n2014ko abuztuan bururatu zitzaidan. Italian nengoen, praktika batzuk egiten, eta handik Esloveniara bidaia txiki bat egin nuen. Ez da ohiko turismo gunea, baina interneten begira ibili nintzen, eta leku interesgarriak topatu nituen. Guzti hori elkarbanatzeko blog bat sortzea erabaki nuen, bidaiak eta mendi ibilbideak bilduko zituena. Mendira ia astero joaten naizenez, eta bidaiak noizean behin besterik egiten ez ditudanez, mendi ibilbide gehiago daude bidaiak baino.\n“Blogek jende arruntaren bizipenen berri ematen dute”\nBloga sortu aurretik ere web espezializatuak kontsultatzen zenituen bidaiak prestatzeko?\nBai, turismoarekin lotutako web gune famatuak kontsultatzen nituen. Baina azkenean, blogak irakurtzen amaitzen nuen beti. Jende arruntaren bizipenen berri ematen dute, eta balio handia du horrek. Azken finean, web gune ezagunek babesleak izaten dituzte, eta ondorioz, interesak eta presioak ere bai. Blogak naturalagoak dira. Gustatzen zaizkidan blogak aztertuta, nireari forma emateko modurik egokiena garatuz joan naiz.\nTestuak landu egiten dituzu. Ez dira ibilbideen deskribapen hutsak eta hotzak.\nEz. Egia esan, ordenagailuaren aurrean idaztera esertzen naizenean, gustura sentitzen naiz. Beti gustatu izan zait idaztea, baina ez dut gehiegi lantzeko aukerarik izan. Beste bide batzuetatik eraman naute ikasketek. Orain, behintzat, nire ibilbideetako eta bidaietako esperientziak kontatzen ditut.\nNola hautatzen dituzu argazkiak, eta haien kopurua?\nEz da erraza oreka lortzea. Testu asko jartzen dut, baina irakurlea ez aspertzeko adina. Argazkiei dagokienez, bereizgarrienak besterik ez ditut jartzen. Nabarmentzekoa da bloga elikatzeko, gustatzen zaizkidan jarduerak uztartzen ditudala: idaztea, argazkiak ateratzea, kirola egitea eta bidaiatzea. Aurkikuntza handia izan da nire bizitzan.\nBestelako baliabideekin aberasten duzu bloga: mapak, GPS track-ak, altueren eta desnibelen inguruko informazioa etab.\nIrakurri nahi nukeen bloga egiten saiatzen naiz. Behin bloga elikatzeko lana hartuta, ondo egitea dut helburu. Track-ak jarraitzea, adibidez, oso erabilgarria da mendian. Markatutako bide batean baldin bazoaz, ez dago arazorik, baina bidetik ateratzen baldin bazara, track-a behar duzu derrigorrez. Mugikorrarekin nola egin daitekeen azaltzen duen sekzioa sortu dut blogean.\n“Gero eta jende gehiagok esaten dit blogeko ibilbideak egin dituela, edo bidaiatzeko erabili duela”\nBlogeko edukiak zabaltzeko lana egin duzu?\nFacebook-en besterik ez dut hedatu. Bisitariak Facebook bidez heltzen zaizkit, eta wikiloc-etik ere bai, track-ak igotzen ditudanean blogaren esteka jartzen dudalako. Berdin Ibilbideak edo Mendikat web guneetan ere. Bide guzti horietatik heltzen dira bisitariak. Bestalde, google-eko posizionamenduan gora egiten ari naiz pixkanaka. 2014ko udaraz geroztik, 16.000 bisitari izan ditut. Gero eta jende gehiagok esaten dit blogeko ibilbideak egin dituela, edo bidaiatzeko erabili duela. Horrek asko pozten nau.\nEgin dituzun bidaien artean, zein aukeratuko zenuke?\nEsloveniakoaren oroitzapen ederra dut, ondo prestatu nuen lehenengoa izan zelako. Baina onena, Portugalgo Algarvera egin genuena izan zen. Lagun batzuekin joan nintzen, eta Algarveko kostaldea zeharkatu genuen, hondartzetan lo eginez.\nMendiko ibilbideei dagokienez?\nZaila da aukeratzea, denetarik dagoelako. Baina esan dezaket hiru direla nire gogokoenak. Jaizkibelgo itsasertzetik doana da horietako bat. Labetxu eta beste zenbait kala eder ikusteko aukera ematen du.\nErronka gisa hartu genituen beste bi ere aipatuko nituzke. Batetik, Aralarreko hamabi gailur egin genituen, hamabi mahats jan beharrean, abenduaren 31n. Bestetik, Aiako Harria punta batetik bestera zeharkatu genuen. 30 km-ko ibilbidea da, Irundik Hernanira. Noizean behin horrelako astakeriak planeatzen ditugu.\nLagunekin egiten dituzu beti irteerak?\nBai. Irundik ateratzen garenean, kuadrillakoekin eta beste lagunekin. Bizkaikoak, unibertsitateko lagunekin edo pisu-kidearekin. Jendea ezagutzeko modu aproposa iruditzen zait niri. Lauzpabost ordu ematen dituzu mendian hitz egiten, edozein gairi buruz. 2015 urtean 42 lagun ezberdin etorri dira nirekin. Batzuk egunean bertan ezagutu nituen, eta beste batzuekin harremana estutzeko aukera izan dut.\nMendira irtetea ez da ohiko zaletasuna izaten gazteen artean.\nPena da, alternatiba ona delako. Unibertsitatean hasi nintzenean, Irunera bueltatu eta asteburua lokalean pasatzen nuen. Larunbatean parrandan ateratzen nintzen, igandea ajearekin pasatzen nuen eta asteburuak ez zuen gehiagorako ematen. Asteburuak aprobetxatzeko beste modu bat topatu dut. Jende baten aitzakia da nekagarria dela. Baina ibilbide errazak ere badaude, leku politak ezagutzeko aukera ematen dutenak. Adibidez, badago jende asko Aitzondo ur-jauzia ezagutzen ez duena. Irundik oso gertu dago, eta ederra da.\nMedikuntza ikasten ari zara. Printzipioz ez du zer ikusirik. Planteatu al duzu mendiarekin eta bidaiekin lotutako lanposturen bat lortzen saiatzea?\nHasteko, mendiko mediku izatea pentsatu izan dut. Bi gauza horiek elkartzea ikaragarri gustatuko litzaidake. Bestela, Euskal Herritik txangoak egiteko agentzia bat martxan jartzea ere buruan dut. Jende gazteari zuzenduta, batez ere. Inguruko mendi elkarteetan, behintzat, adineko jendea egoten da batez ere. Ez dute jende gaztea erakartzea lortzen. Etorkizunean gazteentzat ibilbideak antolatzea da nire ideietako bat.\nIritzia. Yurre Ugarte. LAN…BIDEAN…


Proiektu motak — IMH\nProiektu motak Ikasleek Fabrikazio Digitalaren unibertsitate masterrean garatzen dituzten proiektuak. https://www.imh.eus/eu/ingeniaritza-duala/masterra-industria-4-0/proiektu-motak https://www.imh.eus/@@site-logo/logo_web.png\nMasterreko ikasleek garatzen ari diren proiektuetako batzuk zerrendatu ditugu hemen; Horrelakoak edo beste beharrei erantzungo dituzten proiektuak gara daitezke, enpresako barne hautagaiak proposatuz edo baita kanpo hautagaien bidez.\nMantentze prediktiboa: motorizazioa eta makinen egoeraren etengabeko ebaluazioa.\nMakinen egoeraren monitorizazioa eta ebaluazioa.\nDatuak atzematea eta monitorizatzea.\nLerroen ekoizpen-prozesua hobetzea, i4.0-n oinarrituta.\nEstrategia: eraldaketa digitala\nETE baten eraldaketa digitala bultzatzea\nEkoizpen-plantan fabrikazio-prozesuak monitorizatzeko eta kudeatzeko sistema ezartzea\nProduktuaren kalitate-kontrola ikuspen artifizialaren bidez.\nOinarri teknologikoko enpresa berritzaileetan ingeniaritzako produktuak eta aplikazioak garatzea.\nBiki digitalak / Digital twins.\nBiki digitalen aplikazioa, soluzio industrialak bideratzeko. Produktu, zerbitzu edo sistema erreal baten erreplika birtualak aukera ematen du balizko arazoei aurrea hartzeko eta arriskurik gabe esperimentatzeko, funtzionalitate berriak abiarazi aurretik.


Leioa Archives - Page 179 of 180 - leihoa.info\nHainbat afekzio eragingo dituzte Txorierriko igogailuaren lanek gaurdanik aurrera\n2017 October 2, Monday 2017 October 3, Tuesday adminLeioa, Sarrera\nGaur urriak 2, Txorierriko igogailua ezartzeko hurrengo faseko lanak hasiko dira. Aurreikuspenen arabera lau hilabete iraungo dute lanok, eta denbora tarte horretan hainbat afekzio emango dira zonaldean. Afekzio hauen artean, adibidez, Txorierriko 10, 24 eta 34 zenbakien aurrean dauden aparkalekuak…\n(Español) Reclaman un bidegorri entre Bilbao y Getxo\n2017 October 1, Sunday 2017 October 3, Tuesday adminLeioa\nSakonetako gimnasioaren erabiltzaileek instalazioen egoera txarra salatu dute\n2017 October 1, Sunday 2017 October 3, Tuesday LeioaLeihoaLeioa\nSakoneta polikiroldegiko gimnasioaren erabiltzaileak instalazioen egoerarekin kezkatuta daude. Arazo nagusiak matxuratutako makinak, beroa, kiratsa eta espazio falta dira, erabiltzaileen ustez. Leioako gimnasio publiko bakarra da eta leioaztarrek urteak daramatzate polikiroldegi berri bat eskatzen. “Udan beroa eta neguan hotza egiten du,…\nKirol-instalazioak, KirolaLeave a comment\nGudari eguna 2017: ekimen ezberdinak hildako leioaztar preso eta errefuxiatu ohi zein GALek eraildako Eugenio Gutiérrez gogoan\n2017 September 30, Saturday 2017 October 3, Tuesday LeioaLeihoaLeioa, Sarrera\nIrailaren 27an Gudari Egunaren harira hainbat ekimen ospatu ziren Leioan. Goizean GALek eraildako Eugenio Gutiérrez-en monolitoa aipandu zuten loreak, ikurriña krespoi beltzarekin eta beraren eta Mari Cruz Cadarsoren eta Andoni Hernándezen argazkiak jarriz. Arratsaldean Kurkudi herriko tabernan Jokin Urain, Domingo Aizpurua…\nZientzia Fakultateko ikasleak kaleratuak izan dira laborategi batean piztutako suaren ondorioz\n2017 September 28, Thursday 2017 October 3, Tuesday adminLeioa, Sarrera\nEzustekoa gertatu da gaur goizean UPV/EHUren Leioako Campusean. 11:30 inguruan, momentu horretan hutsik zegoen erabilera anitzeko irakaskuntza laborategi batean kanpai batek sua hartu du. Sorturiko kea antzemanda, segurtasun protokoloa abiarazi dute, suhiltzaileak handik gutxira bertaratu direlarik. Horiek emandako aginduak betez,…\nLeioako EAJ/PNVko kideak 40. Alderdi Egunean\n2017 September 25, Monday 2017 October 3, Tuesday adminLeioa, Sarrera\nAtzo ospatu zuen EAJ/PNV-k urteroko Alderdi Eguna. 40. edizio honetan, ohi legez, autobusa prestatu zuten Forondan burutu zuten ospakizunera joateko. Bertan ateratako argazkia da goiko hau.\nAurrekoa 1 … 178 179 180 Hurrengoa


[IRITZIA] Miserableak! - Aiaraldea.eus\nItsaso Arrizabalaga Zenarruzabeitia 2020-02-22 12:35 Iritzia Aiaraldea Aiaraldea: Euskal Herria\nZabortegiaren irudia. / Argia.eus | Ikusi handiago | Argazki originala\nHori deitu zien Egibarrek oposizioko kideei Zaldibarreko gertaeraren inguruko argipenak eskatzeagatik, “hamar urte atzera” egin omen dute (argi dago nori zuzentzen zion mezua zehazki ezta?).\nBa neu ere miserablea naiz, Egibar jauna, neuk ere jakin nahi baitut Eitzagako zabortegian zer gertatu den, neuk ere jakin nahi dut noiz eta nola bilatuko dituzuen bi langileen gorpuak, neuk ere jakin nahi dut zein aire arnasten ari garen, neuk ere jakin nahi dut zein motatako kontrolak egin diren eta egiten diren zabortegietan (eta bereziki Zaldibarrekoan), neuk ere jakin nahi dut zer ezkutatzeko duzuen horrelako gertaera larri baten aurrean zuen jarrera hain oldarkorra izateko, neuk ere…\nInpotentzia, kezka, mesfidantza.\nAmorrua, tristura, urduritasuna… zenbat sentimendu, zenbat zalantza.\nLangileak, osasuna, erantzukizunak.\nHari mutur asko ditu Zaldibarreko zabortegian gertatutakoak. Galderak ezin konta ahala. Ezbehar larri baten aurrean kudeaketa tamalgarria; herritarrak inpotentzia, kezka eta mesfidantza.\nInpotentzia, bi langile lurpean daudelako eta zer egin ez dakigulako. Zer egin jakin beharko luketenek ere ez baitakite.\nBi langile horien familiak adierazitako minaren aurrean, inpotentzia, tristura.\nKezka. Gure bizitzak arriskuan al daude? Gure osasunari zein kalte egingo dio? Bi astetako desinformazioaren aurrean, urduritasuna. Lasai egoteko esaten digute, baina Zaldibar, Eibar eta Ermuan eskola umeek ezin dute jolastokira atera.\nKaletik ibiltzeko, ordea, arazorik ez? Aratusteetako egueneko programak bertan behera, baina, lasai, ez omen dugu “jantzi espazialik” behar erosketak egiteko. Egun batean ondo dagoena hurrengoan okerra da, urduritasuna.\nMesfidantza, horrelako gertaera larriaren aurrean (milaka tona zabor, bi langile lurpean, kutsadura arriskua…), gure segurtasuna eta osasuna bermatu behar luketenak hain harroputz ikusteak amorrua, mesfidantza sortzen du.\nNork egin behar ditu kontrol eta jarraipen azterketak? Nork eman behar ditu azalpenak? Nork hartu behar ditu prebentzio neurriak? Nork? Arriola jaunak lasai dagoela dio, dena primeran kudeatu dutela. Galde diezaiela bere herrikideei (badaezpada ez da bere herriko batzarrera azalpenak ematera gerturatu). Galde diezaiela zabor artean lurperatuta dauden Alberto Sololuze eta Joaquin Beltranen familiei.\nSutea itzali dute, amildegia konponduko dute ( AP8a ezin da itxi, hori bai katastrofea!), baina zaborraren kiratsak hari luzea dauka.\nArdurak eskatu beharko dira, berriz ez gertatzeko neurriak hartu eta horretarako herritarron kezka, inpotentzia eta mesfidantza, indar bihurtu behar dira, Zaldibarren gertatutakoa argitzeko eta ez ahazteko oihu izan behar dugu, miserable deituko bagaituzte ere.


Txina A02 medikuentzako koltxo medikoa fabrikatzea eta fabrika | Hongzhu\nEnergia hornidura 220V / 50-60Hz\nTamaina estandarra 80 "(L) x32-36" (W)\nAirearen irteera6-8 litro / min\nGoiko estalkia Nylon PU / indarra\nZikloaren denbora 12 min\nAire zelulak Nylon / PVC / TPU\nBehean Mihise / nylon PU\nKoltxoi pisua 5.5-6.5kg\nTamaina 27,5 (L) * 13,5 (W) * 9 (H) cm\nPisuaren edukiera 135-145kg\npisu 1,6 kg\nCPC, iragazkia, metxa, kakoa, aireztatzeko aukera; Aluminiozko ponpa sistema / AB, ABC txandakatzeko aukera\n1. Aire ponpa: airearen kuxin irteerak 7-8 / min oso laguntza dakar. Zarata txikiko ponpa lasaia, 20db-ko azpitik, eskulekuarekin, presio finko kakoa doitzeko, ohearen markoan finkatzeko erraza\n2. Aire-kuxina: aire-hodi tubularra erraz ordezkatu eta garbia da, ihesaren funtzionamendu erosoa eta ekonomikoa ona da. Iragazgaitza da, sugarra estaltzen duen estalkia estalizatzeko hodia iraunkorra da, marruskaduraren aurkako norabideko hegalak erraz ordezkatzen eta konpontzen du. Estali koltxoneta ohe gainean irristatzeko\n1. Ponparen motorraren estalkia aluminiozkoa da eta isilean funtzionatzen du.\n2. Taiwanen mediku kalitateko PVC materiala, elastikotasun leuna eta altua sentitzen\n3. Aireko kuxina soldadura makina aurreratuenak soldatu egiten du denbora batean. Estatu Batuek bakarrik dute teknologia hori Txinan.\nOntziratu aurretik airezko koltxoi bakoitzaren kalitatea egiaztatu. Ekipamendu medikoa, lastaira puzgarriak, lastaira puzgarriak\nAireko kuxin medikuari buruzko informazio gehiago behar baduzu, jar zaitez gurekin harremanetan. Ontziak, logistikak, ziurtagiriak edo beste edozein alderdik mediku koltxoi, puzgarriak diren aireko koltxoneten inguruko prest gaude beti. Produktu horiek zure baldintzak betetzen ez badituzu, jar zaitez gurekin harremanetan, informazio garrantzitsua emateko prest gaude.\nProduktuaren kategoria: ospitaleko oheko kuxina\naurreko: Hemiplegic Walker Children For\nHurrengoa: A04 mediku koltxoia\nOhe Medikorako lastaira\nAirearen Presio Pad alternoa\nPresioaren aireko koltxoia txandakatzea\nPresio-pastilla alternoa Ponparekin\nOheko Air Topper puzgarria\nPump Koltzezko Aire Koltxoia\nA04 mediku koltxoia


Adimen Lehiakorrean barneratu behar diren 3 kontzeptu nagusiak\nPost honekin AL eta ZT prozesuetan barneratu behar diren 3 kontzeptu nagusiak bildu nahi dizkizuegu:\nAdimen Lehiakorra ez da berria, beti egon da eta denok praktikatzen dugu gure bizitzetan era batean ala bestean. Praktika profesionalera eramateak ondo egituratutako eta modu etikoan praktikatuko den zaintza sistematikoa ezartzea eskatzen du.\nGarrantzitsua da ulertzea zergatik den AL ezberdina enpresa bakoitzean. Tamaina, eskainitako baliabideak edo negozio ereduak Zaintzako faktoreak kasu bakoitzean ezberdinak izatea eragiten du. ZFK hauek zorrotz definitu eta zaindu behar dituzte erakundeko ekipoek, espezialistak direnak bere sektorean eta inor baino hobeto ezagutzen dituzte gai teknikoak eta negozioaren estrategia.\nAdimen eta Zaintza sistema bat ezartzeak baliabideak eskaintzea eskatzen du, batez ere giza baliabideak eta proiektu hauen heldutasuna ez da urtebete edo bian iristen (enpresa bakoitzaren ezaugarrien arabera). Gainera, ROI kalkulatzea ZTAL esparruan konplexua da, nahiz eta metrika eta helburu neurgarriak ezartzeak lagundu egingo digun praktikatzearen irabaziak baloratzen. Informazioaren bilaketan gure efizientzia hobetzen duen praktika bat bezala ikustea eta denbora aurreztea ahalbidetzen diguna garrantzitsua da barne salmentarako.\nGure ikuspuntutik, 3 kontzeptu hauek garrantzitsuak dira AL sistema bat aktibatzeko erakundearen barruan.\nAdimen Lehiakorraren gainean gehiago ikasten jarraitzeko, irakurri ezazue laster argitaratuko dugun elkarrizketa, bertan Mondragon Unibertsitateko irakasleekin hitz egingo dugu eta AL eta Diseinu Estrategikoa zelan bateratu daitezkeen hausnartuko dugu, hala nola, diseinu faseak, hauek baitira Adimen Lehiakorreko eta Zaintza Teknologikoko garrantzitsuenak.


Itsas katu - Wikipedia, entziklopedia askea.\nGeneroa Chimaera (en)\nEspeziea Chimaera monstrosa\nItsas katua (Chimaera monstrosa) Kimeridoen familiako itsas arraina da, 1,5 m inguru luzea. Buru sendo handia du, ahoa berriz txikia eta buruaren azpiko aldean kokatua. Bular-hegalak luze zabalak izaten ditu eta isatsa ere oso luzea eta zorrotza. Duen haragia oso gogorra da jateko, baina arrautzak ahogozo onekoak dira. Gibelean duen olioa ebakiak ixteko erabiltzen da herri sendagintzan.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nEspezieak: Chimaera monstrosa\nOrriaren azken aldaketa: 27 abuztua 2020, 22:04.


Atzerrira bidaiatzeko zati zirraragarria esperientzia aurretik jakin ezin da. Bidaiatzen atzerriko lur to you, zuk kultura ezberdinak dira ikusgai, ezarpenak, eta esperientziak. Ikerketa batzuk egin Nahiz, you are sure to be taken by surprise by some…\nEuropan ezaguna da besteen gauzen artean bere monasterio arkitektonikoa eta historikoa garrantzi historikoa izan munduan. Artikulu hau idatzi zen to Tren Bidaia buruz hezteko eta zen Save A Train egindako, The merkeenak tren Sarrerak Web World. Noravank,…\nyou non galdetzen bada Europako museo onena aurkitu, izan dugu estaltzen! artea ote den, nazio edo natural historia, Gure zerrendatik museoak ez du huts egin duzu harrituko. Zer da gehiago, helmuga horiek guztiak trenez iritsiko dezakezu…\nnago bidaiari nekagaitza eta hori ere bakarkako bidaiari bat. The best thing about this being that you get to see the world and you don’t have to wait for anyone to get free and then plan a trip and take their conveniences into…


Gay Gerra Games – Free Gay Armada Jokoak\nGay Gerra Jokoak Guztia Da Gerra Asperdura\nHartu pistola duten zure prakak eta zatoz sartu Gay Gerra Jokoak, lehen bilduma porno jokoak, non etsai nagusia da asperdura eta bere aliatuak dira crappy grafikoak, jokoak ez duten lan eta mugikor txiki bildumak. Ekarri dugu kontrakoa zehatza plataforma honetan egingo duzu ahaztuko inoiz sar free sex gune aurretik. Ari gara datozen basatiena bilduma hardcore porno jokoak, hau da, eskaintzen duzu gehien interaktiboa modu atsegina edozein gay fantasiak. Jokoak dugu gure gunean egingo duzu cum bezala, zaldi bat, eta ahal izango duzu horiek erreproduzitzeko edozein gailu., Bai kalitatea eta gurutze-plataforma compatibility joko horiek ematen da, hain zuzen, guztia aurkituko duzu hemen eraiki zen HTML5.\nTeknologia berri honi esker, askoz ere gehiago aurreratu eta errealista grafikoak. Baina errealismo gure gunean ez da datozen nola pertsonaien itxura pantailan. Izan dugu, nahiz hentai jokoak eta furry sexu jokoak izango dela sentitzen benetako. Errealismo dator osatzen graduko interaktibitatea gozatzeko lortu duzu. Eta hori esker, aurrerapen mugimendu motore, zein eskainiko askatasun ekintza. Berria izenburuak dira, halaber, protagonista amazing, soinu efektuak eta joko batzuk gure bilduma dira, nahiz eta datozen ahots baino gehiago elkarrizketa., Badakigu joko horiek soinu pixka bat too ona egia izan, baina konfiantza gizon denean esan dut izango duzu pizten kanpoan ekintza. Noiz pertsonaia bat izango kolpe zure avatar dick, bezala sentitzen dituzu zure oilarra ari da sucked. Eta ez duzu hartu nire hitza da. Esperimentatu ahal izango duzu zeure burua Gay Gerra Jokoak. Erabat dohainik da!\nHardcore Sexu Jokoak Guztiak Gay Jokalari\nBilduma gure gunea, ez du axola zer zure kink edo fantasia da, lortuko duzu cum duzun bitartean betetzeko da mundu birtualean. Izan dugu, jokalari asko, eskerrik asko gurekin eskainiz, besteak beste, aukera bat da, eta asko gizon gozatu joko gure gunean jakinarazi dute orgasms ziren bezala, bizia bezala direnak zuten bitartean izatea zuzeneko sex chat on camming plataformak. Baina gure kasuan, ez duzu ordaindu fortuna txiki bat orgasm. Ez duzu ezer ordaindu, eta jolas mugagabea da.\nEta noiz jokatu duzu, hala nola, interaktibo bat porno joko hori da, gainera, protagonista zure gogoko kinks eta fantasiak, sentitzen duzu nahi duzun iritsi porno Zeruan. Bilduma gure gunea da datozen hainbeste aniztasuna. Dena teen twinks heltzen daraman daiteke fucked eta hemen ere izan dezakezu horiek cogida duzu delako bat gara batzuk sexu jolas-guneak ekarri gay beheko sexu-jokoak. Guk ere etortzen jokoak zein dira protagonista pertsonaia marrazki bizidunak eta anime parodia kategoria, plus jokoak ospetsuk larruak pertsonaiak., Oraindik baduzu, sartu furry ekintza, goian aipatu bezala, dugu, dute, hala nola, jokoak ere. Eta ez dira, beraz, herri une honetan, batez ere, horietako batzuk lortuko duzu pertsonalizatu zure fursona pertsonaia bat bezala joko. Dugu, nahiz eta etortzen intzestua porno jokoak dezakezu arraio zure anaia edo zure aita eta beste hainbat fantasia simuladoreak. Guztia dugu. Besterik ez dugu behar duzu.\nHardcore Sexu Jokoak Guztiak Zikin Jokalari\nNoiz sortu dugu gune honetan, bagenekien hori egingo dugu zozketa jendetza da, eta, beraz, erabaki dugu gauzak doan. Ez dugu ezaugarri iragarki plataforma delako, hori da, nola dugu dirua, baina, iragarki horiek eta inoiz ez oztopatzeko zure jokatzeko esperientzia. Bakarrik izango dute nabaritu noiz begiratu zien, zeren eta jakin badakigu, pop-ak eta bideo-iragarkiak dira trafikoa gidatzeko kanpoan. Konfiantza dugu kalitatea gure edukiak mantentzeko duzu hemen, eta egin duzu itzuli, sortuz horrela, kalitate handiko trafikoa egiten duen goi mailako iragarle nahi elkartua bere marka gurekin., Horregatik, dena gure gune libre eta doakoa da eta beti izango da doan. Ez dugu lapurtzen zure datuak edo horrelako ezer. Ari gara seguru eta sex free joko plataforma duzu zoriontsu egingo.


Liderrak eta ekipoak | Iritzia | Berria\nNoiz sortua: 2016-07-22 00:30:00\nLiderrak eta ekipoak\nEgun berean egin dute talka bi titularrek; batzuek lider berria aurkeztu duten artean, besteen liderrak lantaldea aurkeztu du. Begira geratu natzaie Teleberriak ordena jakin batean eman dituen bi berriei, eta pentsatu dut bai aldatu direla gauzak urte gutxian.\nGauza da lehenengo berriari, hots, Podemos Euskadik Pili Zabala lehendakarigai aurkeztu izanari, futboleko fitxaje berria aurkezten duteneko prentsaurreko itxura hartu diodala. Kasu honetan, fitxajea entrenatzaile berria izango litzateke, alboetarako klubeko presidenteek abala ematen dien artean.\nBeste aldean, entrenatzaile eta lider natoak, hots, Arnaldo Otegik aurtengo ligarako fitxatutako ekipoa aurkeztu digu, bakoitza bere arloan onena dela azalduz, hau da, golak sartzeko zein kontrakoenak ekiditeko gai dena.\nEta nire futbol metaforak mugatuak direnez, pentsatu dut ulertu nahi dela Podemos Euskadik proiektua baduela eta diotenez Zabala dela hori bera islatzen duen aurpegia. Lehenengo aldiz, ordea, Podemosek historia politiko apur bat txertatu du bere filetan, eta hori berria da.\nBeste aldean, historia politikoa sobera duten alderdia eta liderra ditugu, baina horrekin bakarrik nahikoa ez dela jakinez edo, ezinbestean eraikuntzarako prest dagoen ekipoaren beharra azaleratu digu, proiektua osatzekoa.\nEdozein kasutan, politikan liderrak behar-beharrezkoak direla ukaezina da, baina ezin dugu alboratu ekipoak beti izan direla eta daudela. Desberdintasun bakarra gaurkoan: batzuek agerian aurkezten diguten artean, beste batzuen atzean dagoen ekipoak inkognita hutsa izaten jarraituko duela. Batzuek zer egin nahi duten eta horretarako nortzuk lanean ariko diren aurkeztu bitartean, beste batzuen atzean oraindik lausoa den proiektu baten irudipena besterik ez daukagula. Eta nire uste apalean, liderrak ezinbestekoak dira, baina haiek bakarrik ez dute partidarik irabazten; inoiz gutxi behintzat.


“30 Emakume Ahaztezin” erakusketa Bergaran dago ikusgai, emakumeek gure historiari egindako ekarpena nabarmentzeko - Goitibera\nBergarako Laboratorium Museoan aurkeztu da\nElena Ciordiaren akuareletan Euskal emakume aipagarriak agertzen dira\nBilboko Euskal Museoan egon ondoren, «30 emakume ahaztezin-30 mujeres inolvidables» erakusketa gaurtik aurrera ikusgai egongo da Bergarako Laboratorium Museoan. Erakusketa Emakunde-Emakumearen Euskal Erakundeak antolatu du, eta hogeita hamar akuarela biltzen ditu. Horietan, Elena Ciordia artistak gure herriaren historiako emakumeak erretratatzen ditu, hainbat diziplinatan nabarmendu direnak: literatura, bertsolaritza, pintura, argazkigintza, kirola, musika, fisika, politika, etab. Akuarela horiek beste ikus-entzunezko material eta elementu batzuekin osatzen dira, emakume horien bizitzari buruzko informazioa zabalagoa eskainiz.\nLaboratorium museoan aurkeztu da eta bertan izan dira Izaskun Landaida, Emakundeko zuzendaria; Gorka Artola, Bergarako alkatea; Ainhoa Lete, berdintasun zinegotzia; eta Rosa Errazkin, Museoko arduraduna.\nEmakundeko zuzendari Izaskun Landaidaren hitzetan, «luzaroan izan duten errekonozimendu faltak ikusezin bihurtu ditu kasu askotan emakumeak, mundua ezagutzen dugun bezala eraikitzen ekarpen handia egin duten arren. Erakusketa honek guztiak omendu nahi ditu, hainbat diziplinatan nabarmendu zirenak, baina, aldi berean, hain aitortuak ez diren beste lan batzuetan bizitzari eustea ahalbidetu dutenak ere omendu nahi ditu”. Horrela, historiako beste emakume asko izendatuak eta omenduak izatea merezi dutela jakinik, erakusketak espazio bat ere bihurtu nahi du, herritarrek euren ekarpena egin dezaten beste emakume batzuen oroimena berreskuratuz. Helburu horrekin, erakusketak panel bat du zeinean bisitariek emakumeen izen gehiago proposatu ahalko dituzten: edozein eremutan nabarmentzen diren emakumeak, beren herrietako erreferenteak diren emakumeak, baita haien familietakoak ere, eta beren historia kontatzen dutenak. Ekarpen hori erakusketa-panelaren bidez edo #mujeresinolvidables #emakumeahazezinak traola erabiliz egin ahal izango da sare sozialetan.\nEmakundek argitaratutako «30 emakume ahaztezin-30 mujeres inolvidables» liburuan ere jasota daude erakusketako emakumeak.\n← Previous Ya está disponible el Informe Mujer y Voluntariado elaborado por el Gobierno Vasco\nGrupos burbuja de 6 chavales más monitor, entre las nuevas medidas adoptadas en Euskadi Next →\n02 de junio de 2019 Komunikazio Zuzendaria Comentarios desactivados en Publican el impresionante vídeo de la subida masiva al Everest\n05 de noviembre de 2021 Itsaso Molinero Comentarios desactivados en ¿Qué es la COP 26 y a qué retos se enfrenta?


Txernobilgo zortzi haur datoz Debagoienera uda pasatzera - Debagoiena - Goiena.eus\nTxernobilgo zortzi haur datoz Debagoienera uda pasatzera\nJagoba Domingo 2013-06-20 19:10\nAurten ere Txernobilgo haurrak gurera etorriko dira udako hilabeteak pasatzera. Igandean, hilak 23, helduko dira Loiura eta guztira 272 haur etorriko dira 247 familiatara. Debagoienera zortzi etorriko dira; hiru Aramaiora, hiru Aretxabaletara, bat Arrasatera eta beste bat Bergarara.\nTxernobil elkartetik, hilabete hauek hemen ematearen garrantzia azpimarratu nahi izan dute. Marian Izagirrek, elkarteko presidenteak esan duen bezala: "ez dute gaixotasun garaturik, baina erradiazioaren ondorioz, oso osasun ahula dute, baztertze-eremutik gertu bizi direlako. Hobekuntza agerikoa da lehenengo astetatik, eta gero, hobeto egiten diote aurre Ukrainiako neguari".\nAurten 53 haur lehenengo aldiz etorriko dira eta familiek egiten duten esfortzua eskertu dute elkartetik, haurrentzako oso lagungarria delako. Hala ere, familientzat batzuetan gogorra izaten dela esan du Izagirrek, haurrak kultura ezberdin batetik datozelako. Kasu horretan, Txernobil elkartekoek, laguntzaileak dituzte harrera familien galdera eta kezkak argitzeko.\nEkaina eta Abuztua bitartean hainbat ekintza antolatu dituzte elkartekoek haur eta familiek uda ahaztezina pasatu dezaten. Besteak beste: Donosti Cup futbol txapelketan parte hartuko dute, Cabarceno parkera joango dira edo birziklapen tailerrak egingo dituzte.


AEKren Praktika Zerbitzuan aritzen garenok eskerrik beroenak eman nahi dizkiegu BERBALAGUN, MINTZALAGUN, MINTZAKIDE, GURASOLAGUN eta antzeko programetan parte hartzen duzuen guztioi: euskaltegioi, teknikarioi, euskaltzaleoi... baita gurekin elkarlanean diren 42 dinamizatzaile maitagarriei ere.\nZuei esker, euskaraz bizitzeko aukera handitzen ari da egunez egun.\nAEKren Praktika Zerbitzua: Beñat, Edorta eta Leire\nPraktika programetako dinamizatzaileak: Mari Mar, Aitor, Amaia, Ziortza, Uxue, Oihane, Juanmi, Asier, Iratxe, Pili, Izaskun, Roberto, Txomin, Oihana, Izaro, Katalin, Zuberoa, Irati, Alfre, Aintzane, Aitziber, Gorka, Jon, Maider, Josune, Maria, Ione, Iratxe, Angela, Xabi, Maite, Amagoia, Maite, Rosa, Kristina, Eukene, Idoia, Rakel, Jojo... ZUEI MUSU HANDI BANA!\nHego Uribe eta Enkarterriko berbalagunon jaiak!\nAurreko sarreran, azaroan zehar izandako aurkezpenak aipatu genizkizuen, herri askotan izan baitziren. Abenduan sartzeko, beste bi ekitaldi arrakastatsu izan ditugu:\nAzaroaren 30ean, ostirala, Basauriko berbalagunen jaia izan zen; 19:00etan hasita topaketa, elkar ezagutzeko jokoak, zozketak eta pintxo dastaketa izan zituzten, eta 20:30etatik aurrera kantu jira egin zuten Benta Zaharreko mutiko alaiak taldearekin.\nIgandean, abenduaren 2an, berriz, Enkarterriko euskaldunen jaia izan zen Sopuertan; goizean zehar gurasolagun eta haurrentzako jolasak izan ziren, 13:30etan triki-kantu-poteoa egin zuten eta Enkarterriko euskaldunen argazkia atera zuten eta bukatzeko, bazkaria zozketa eta sorpresekin.\nUrtea amaitu baino lehen, gure berri izango duzue, abendua hilabete hotza baina oparoa izaten baita!\nEuskara lantzeko beste modu baten bila zabiltza? Bertsolaritza barnetegia da zure aukera. Euskara praktikatzeko era ezin hobea da bertsoaz gozatzea, ez bakarrik ulertzea, baizik eta gozatzea. Abuztuaren 1etik 7ra izango da Foruan (Bizkaia), Bertsozale Elkartearekin eta Iruñeko Oinak Buruan bertso eskolarekin elkarlanean antolatu dugun barnetegia.\nLarunbat honetan ospatuko dugu bideokopla lehiaketaren bukaera besta. Iruñean izango da, Iruñazarra Tabernan. Sagardotegi menua dastatzeko aukera izango dugu eta ondoren bertso saioa izango da Maialen Lujanbio eta Jon Maia bertsolariekin.\nLehiaketaren irabazleek gonbidapena egin digute; oraindik lekua dago joan nahi duenarentzako!\nIparraldeko mintzalagunek, Mintzaplaza prestatu dute maiatzaren 27rako. Baxe Nabarren Euskararen Urtaroa ospatzen ari dira eta hilabete osoan zehar ekitaldi anitz izaten ari dira. Maiatzaren 27an burutuko da urtaroa, Donibane Garazin izanen den Euskararen Egunarekin. Besta egun honetako ekiatldien artean, Mintzaplaza izanen da.\nEuskal Herriko berbalagun, mintzalagun eta mintzakide guztiak batuko gara berriro ere gure jai handian. VII. Mintza Eguna izango da aurtengoa eta bizkaian egokitu da oraingo honetan. Santurtzin izango da ekainaren 2an. Egun osoko egitaraua prestatu dute Santurtziko berbalagunek guztiek goza dezagun, baita umeek ere! Gurasolagun egitasmoen arrakasta kontuan baitute egitaraua prestatzerako orduan:\nZozketa: bazkaria Uxarte sagardotegian\nBat baino gehiago ariko da oraindik ileetatik tiraka, sagardotegi garaia amaitu zaiolako eta ez delako sagardotegira joan.\nEz kezkatu, oraindik badago aukerarik! Bazkari bat daukagu berbalagun, mintzalagun, mintzakideen artean zozkatzeko. Bai , bai, ondo irakurri duzue, bazkari bat Zornotzako Uxarte sagardotegian.\nbideokopla lehiaketako saridunak!\nbideokoplak aurkezteko epea bukatu zen, baten batek beranduago bidali bazuen ere; blogean eskegi genituen lan guztiak, lehiatik kanpo zeudenak ere: aste betez facebooken zuen gustuko bideoa aukeratu eta iritzia eman duzue, eta ez zarete gutxi izan... eta azkenik iritsi da saridunen izenak jakiteko ordua!\naukeratu zure gustuko bideokopla!\nAmaitu da bideokopla lehiaketan parte hartzeko epea. Azken orduan bat baino gehiago korrika eta presaka aritu bada ere, bideo kopuru handia jaso dugu: 17 bideokopla! Euskal Herriko txoko ezberdinetatik iritsi zaizkigu lehiaketan parte hartzeko lanak, eta gusto guztietarakoak daude, doinu eta neurri ezberdinetako koplak, estilo guztiz ezberdineko bideo muntaiak lagunduta.\n19. esaera zaharren txapelketa Sopelan\n2012ko esaera zaharren txapelketa apirilaren 21ean (larunbata) jokatuko da, eta aurtengoa 19. edizioa izango da.\nOhi bezala, herriko tabernetan zehar jokatuko dira txapelketako lehen kanporaketak goizeko 11etatik aurrera, Algortako bertsolari eskolakoek lagunduta eta musikaz girotuta. Finalerdia eta finala, berriz, frontoian jokatuko dira bazkalostean, Arrate Illaro eta Julio Soto bertsolarien eskutik edo ahotik.\nEuskal Herriko Bertsozale Elkarteak eta AEKren Mintzapraktika egitasmoak elkarlanean, Bideokopla Lehiaketa jarri dugu martxan. Txapelketa honek helburu bikoitza du. Alde batetik, euskara ikasten edota praktikatzen dabiltzanak bertsolaritzaren mundura hurbiltzea eta, bestetik, bertsolaritzak euskara praktikatzeko eskaintzen dituzten aukerak erakustea.\nEuskal Herri osoan zehar daude martxan gaur egun mintzapraktika egitasmoak. Denok ezagutzen ditugu berbalagun, mintzalagun, mintzakide... Izen ezberdinak izan arren, funtsean euskara praktikatzea da helburua. Bada, egitasmoak hazten doazen neurrian eta egitasmo hauetara jende gehiago hurbiltzen doan heinean, proposamen ezberdinak agertuz doaz gure mintzapraktika egitasmoen baitan.\nPRAKTIKATU GUREKIN! Izena emateko epea zabalik dago.\nIzan euskararen boluntario!\neuskara bizipoz lehiaketa


Irisgarritasuna - www.jjggalava.eus\nAdministrazio Publikoak herritar guztiek irisgarritasunerako (esparru fisikoan zein birtualean) eskubidea dutela bermatu behar du, arazo fisikoak, zentzumen arazoak edo arazo kognitiboak izanda ere.\nEremu birtualari dagokionez, kontuan izan behar dugu desgaitasunen bat duten erabiltzaileek askotan interes handiagoa dutela online zerbitzuak erabiltzeko, mugitzeko arazoak izan ditzaketelako eta agian zaila dutelako administrazioaren bulegoetara tramiteak egitera joatea.\nEuropar Batasunak, 2002ko martxoaren 25eko Kontseiluan hartutako erabakiaren bidez, Estatu kideak ondokora bultzatu zituen: kontuan izan dezaten eduki digitalek erabilerrazak izan behar dutela. Eta gomendio horri jarraituz, uztailaren 11ko 34/2002 Legeak, informazioaren gizarteko eta merkataritza elektronikoko zerbitzuei buruzkoak, Administrazio Publikoei ondokoa agindu zien: beharrezko neurriak hartu behar dituztela euren web orrietan dituzten edukiak desgaitasuna duten pertsonentzat eta adineko pertsonentzat erabilerrazak izan ditzaten, orokorrean onartutako edukiaren erabilerraztasun irizpideekin bat etorriz, 2005eko abenduaren 31 baino lehen. Helburu horrekin bat eta Erakunde Publiko garenez, dauden arau eta ildoei heldu nahi diegu eta W3C (World Wide Web Consortium) kontsortzioko WAI (Web Accessibility Initiative) ildoetatik, behintzat lehenengo lehentasun maila betetzea proposatu diogu geure buruari.\nJarraibide horren arabera, euskadi.net orriaren diseinua aipatutako WAI erabilerraztasun irizpidea kontuan izanda egin dugu.\nHorretarako, orriak XHTML eta CSS2 kodifikazio lengoaien bidez programatu eta maketatu dira; horri esker, errazago erabil ditzakete, bai desgaitasunik ez dutenek, bai desgaitasuna dutenek. Halaber, lengoaia horien bidez nabigazioa argiagoa eta egonkorragoa da, orriak ikusteko erabiltzen den gailua edozein izanda ere.\nErabilerraztasuna hobetzeko hartu diren neurri garrantzitsuenen artean, ondokoak nabarmendu ditzakegu:\nIrudiak. Testu motako beste bertsio batzuk daude.\nTestuaren neurria. Erabiltzen diren iturriak neurri erlatiboak dituzte; horrela bada, erabiltzaileak neurria kontrola dezake erabiltzen duen nabigatzailetik.\nBeste eduki batzuk egokitzen jarraitzen dugu azkenean guztiontzat erabilerraza izan daitezen; horretarako etengabe hobetzen dugu jjggalava.es orrian eskaintzen diren informazioen eta zerbitzuen erabilerraztasuna.


Urumeako 5 Miliak – Deusto Campus Deportes\nDeustuko Unibertsitateak patrozinaturiko eta Trotamillas Company elkarteak antolaturiko lasterketa.\nEz da 8km-ko luzeeratik pasatzen, beraz persona guztientzako posible da.\nDeustuko ikasleok merkealdi berezi batekin kontatzen duzue izena ematerao garaian, doainik izango baita! Izena ematerako garaian 1€ ordaindu beharko duzue, ondoren Deusto Campus Kirolak-en itzuliko zaizuena parte hartzeagatik. Gainera, Deustuko ikasleen arteko Podiuma egingo da, Tablet batekin sarituko dena modalitate bakoitzean.\nDeskonektatu eta liburuengandik urruntzeko aukera paregabea da. Animatu, zain gaituzu!\nIzen emateko azken eguna maiatzaren 3an izango da, Ostirala.\nKarrerako informazio guztia “HEMEN” AQUI\nFacebook orrialdean,Urumeako 5 milak.\nKarreraren inguruko edozein kontsultarik izanez gero, Deusto Campuseko kirol gunetik pasa zaitezkete edo deportes.ss@deusto.es helbidera idatzi.\nHemen duzue Deustoko partaideen sailkapena:\nUnai Ibarra eta Nerea Muruak lehenengoak izan ziren ere sailkapen orokorrean. Zorionak!\nDeustuko Unibertsitateak babestutako eta Trotamillas Companyk antolatutako lasterketa.\nEz direnez 8 kilometro baino gehiago, nahi duen edozeinek parte hartu dezake.\nIzen emateko orduan, Deustuko ikasleak beherapena izango dute. Gainera, Deustukoentzat sailkapen berezia egingo da eta modalitate bakoitzeko irabazleek Tableta izango dute saritzat.\nDeskantsatzeko eta liburuetatik irteteko aukera aparta da. Animatu zaitez!\nIzen-emate epea maiatzak 18an, ostiralean amaitzen da.\nLasterketaren inguruko informazio guztia HEMEN.\nFacebookeko orrialdea Urumeako 5 Milen inguruan.\nGai baten inguruan zerbait gehiago jakin nahi izanez gero, etorri zaitez Deusto Campus Kirolak-era edo idatz ezazu deportes.ss@deusto.es -era.\nBeste behin lasterketa arrakastatsua izan zen parte hartzearen aldetik, gainera, bai korrikalariek, bai ikusleek eguraldia lagun izan zuten lasterketan zehar eta kirolari eskainitako goiz batez gozatzeko aukera izan zuten.\nDeustuko irabazleak hauek izan ziren: gizonezkotan, Javier Alvarez eta emakumezkotan, beste behin, Donostiako campuseko dekanorde eta irakasle Alazne Mujika. Gainera, sailkapen orokorrean ere 3.postua lortu zuen.\nLasterketa gure Deustuko unibertsitateak babestutakoa da eta Trotamillas Company-k antolatzen du.\nHemen ikus ditzakezue lasterketako argazkiak


Murrizketa autonomiko berriak kirolaren esparruan.\nFVT-ETFra afiliatutako pertsona eta erakundeei\nETE-ra afiliatutako pertsona eta erakunde askok informazioa eta dokumentuak eskatzen dituzue egungo testuinguru soziosanitarioan, kirol-jarduera egiteko aukerarekin eta jarduera garatzeko mugikortasunarekin lotuta.\nHori dela eta, ETFtik jakinarazten dizuegu federatu izaera egiaztatu nahi dutenek federazio-lizentzia dutela. Hau da, zuen federazio-lizentzia edo horren ziurtagiria nahikoa da egiaztatzeko 2021 denboraldian federatuta zaudetela. Adierazitakoaz gain, ETF ez dago prest kirol-federazio horren kontrol-eremutik kanpo geratzen diren egoerak egiaztatzeko bestelako dokumentu edo ziurtagiriak egiteko.\nEgungo egoera soziosanitariotik eta pandemiaren bilakaeraren arabera aldatzen den arautegitik eratorritako zuhurtziaz, ETFk 2021 denboraldirako lehiaketa-egutegi bat izateko lan egiten du, eta dagoeneko lantzen ari gara.\nEsteka honetan (galdera-erantzunak: 20-25), Eusko Jaurlaritzako Jarduera Fisikoaren eta Kirolaren Zuzendaritzak jarduera federatuari buruz (lehiaketak eta entrenamenduak) gaur emandako informazioa duzu:\nEusko Jaurlaritzak etengabe argitaratzen du esteka honetan kirol-jardueran kontuan hartu beharreko arau- eta informazio-dokumentazioa:\nETF honetara afiliatutako pertsona eta erakunde guztien lan ona eta konpromisoa eskatzen dugu, agintariek ezarritako xedapenak eta jarraibideak arduraz betetzeko.


Zientzia astea 2015 - Lascaray Ikergunea - UPV/EHU\nZientziaren, Teknologiaren eta Berrikuntzaren XV. Astea\nGasteizko Bibat museoan, azaroaren 5etik 7ra\nLehenengo argitaratze data: 2015/10/28\nHogei jardueratik gora, denetarikoak, eskaintzen ditu Zientzia Asteak Vitoria-Gasteizen, eta horrezaz gain, hainbat zientzia stand interesgarri. Vitoria-Gasteizko alde zaharrean bertan, Aiztogile kalean, Arkeologia eta Fournier Naipeak museoen etxe den Bibat Museoan. Zientzia Club handik gertu egingo da, Artiumen.\nZientzia zure zain duzu eta ikusi, behatu, ikutu, probatu eta esperimentatzeko aukera izango duzu, hamaika modutan: stand, tailer, irteera, bisita gidatu, janari-dastatze, ibilbide didaktiko eta abarrretan, hain zuzen ere. Gainera, ikertzaile eta irakasleak arduratuko dira UPV/EHUn gertatzen ari dena zuri azaltzeaz.\n(Beste leiho bat zabalduko du)Programa (pdf ,237,99 Kb)\nZientzia asteko web orria\nInprimatu Zientzia astea 2015


Aiete VS. Balditza aldaketa? | Euskal Herria Bildu Zornotza\nTranstzizio politiko moduko bat ere izan zitekeela pentsatzen zuten hainbatek, baina bertan adostutakoak nekez egin du biderik. Eta helburuak, nahiz hizki handiz idatzita geratu, eguneroko eginbehar horretan hanka-motz ibili dira eta dabiltza.\nBeste behin ere betiko hormatzarra dugu aurrean, betiko murruez gaude inguraturik eta nekez igarotzen gara erasora, nahiz eta kontziente izan, Estatu espainola defendatzen duten horiek bere legedia eskutan egunerokoan “betoa” ipintzen digutela gure oinarrizko helburuak zapuzteko.\nDuela hamar urte Erakunde armatuak behin betiko utzi zuen bere iharduera eta handik denbora batera bere desagerpena iragarri zuen. Gizarte zibilaren parte-hartzeak ahalbidetu zuen guzti hura, nazioarteko ordezkariak tartean zaudelarik. Hori da duguna eta geratu zaigun ondarea.\nHori izan da alde batek “bake prozesua” deitua ere izan zenari ulertu nahi duen bakarra, ulertarazi nahi izan digutena, bestelako egitekorik ez balego, hortik aurrera modu errepikakorrean errelato bezala saldu edota inposatu nahi dutena.\nIgaro den denbora guzti honetan Estatu espainolaren aldetik ez da egon inolako kuku hotsik modu adostu batean gatazka politikoari irtenbide bat emate aldera eta beronek utzitako ondorioak ixten joateko. Indarrean zeuden legeak bere horretan diraute. Espainiar gobernuak izendatzen duen Fiskal Nagusiak ez du apenas ezer egiten Entzutegi Nazionala apaltzeko edo bestelako legedia eguneratu bat indarrean ipintzeko. Estatu espainoleko indar armatuak noiznahi parte har dezakete ezker independentistaren aurkako sarekadetan. Dena izan daiteke ilegal, dena izan daiteke terrorismoaren gorazarre eurek horrela baderitzote. Non daude gure bermeak horrelakorik gerta ez dadin?\nEuskal erakunde armatua zegoen jomugan eta askok pentsatu zuten, bera indargabetzearekin batera, dena posible izango zela metodo demokratikoetatik abiatuta, baina horrelakorik ez da bistaratu oraingoz, azken finean ezker independentistaren ideien porrota dutelako helburu. Ez gaitezen engaina, hori dute helburu nagusia.\nGure sustraietatik zerbait utzi behar dugu, eurek inolako alerik mogitzen ez duten bitartean eta hori hitz bakar batez izendatzen da, hots: asimilazioa. Euri xiri-miria bezala doa bustitzen, astiro baina etengabe. Alde egin dezagun diskurtso triunfalistetatik. Aurrera goaz, baina nekez, eta okerrena da, egiten goazen guztia, di-da batean erauzi dezaketela. Ohar gaitezen bermeak behar ditugula, egunerokoan lantzen goazen orube hori babestu behar dugula, indartu, blindatu, bestela jai dugu.\nEuskal herritarren inplikazioari esker atera zen guzti hura eta geroztik ere eguneroko lana du ezker subiranismoak tresna emariena.\nGeure indarretan sinistu, herri mogimenduak landu, norabide argiak ditugularik ardatz… eta ezin ahaztu denbora tarte honetan herritar hainbat gure ondotik joan zaizkigula. Herritar langileak, urte luzeetan lanean fin aritu izan direnak.\nBeti eskuzabal, beti laguntzeko prest. Horixe da herri batek duen altxor preziatuena bere eguneroko jardueran, independentzia hodeiertzean hartuta. Bihoakie gure errekonozimendua eta gure maitasuna.


ERREKABARREN - Anodizatua\nAluminioa eta bere aleazioak beste metal batzuk baino hobeagoak dira, korrosio atmosferikoaren aurrean erresistentzia ona dutelako. Oxigenoaren eraginpean, aluminioa korrosioaren aurka naturalki babesten duen kapa alumina batez estaltzen da. Kapa hau gardena da eta metalarekin bateratzen da.\nBabes hau tratamendu kimiko edo elektrolitiko egoki batekin errefortzatu daiteke, kasu batzuetan, anodizatuan esaterako, propietate optikoak, gaitasun reflektorea eta aspektu apaingarria kontserbatzea ahalbidetuz.\nTratamendu anodizatua, aluminoa eta honen aleazioendako erdoil propietate geruzak eta naturalki eratzen diren oxido geruzekin alderatuta egitura ezberdinak eratzean datzan prozedimendu espezifikoa da. Metalaren propietateak hobetzeko edo azken aplikaziora egokitzeko erabil daiteke, honen arabera:\nItxura apaingarria eta itxuraren iraupena.\nKorrosio atmosferikoarekiko babesa.\nIgurtze eta itsaspenaren aurkako gaitasuna.\nEstaldura organiko, kola, barniz eta pinturen itsaskortasun gaitasuna.\nPropietate elektriko (aislamendu), termiko eta optikoen (gaitasun islatzailea) modifikazioa.\nAnodizatuaren erraztasuna, egitura kimikoaren eta egoera estrukturalaren araberakoa da, hori dela eta, famila batetik bestera aldatu egiten da, eratzen diren geruza anodikoen ezaugarriak ere aldatuz.\nErdoil geruza naturalak bezala, kapa anodikoak ez ditu medio azido eta alkalinoak erresistitzen eta ez ditu korrosio galbanikoaren arriskuak ezabatzen..\nMetalaren azaleran artifizialki aluminio erdoil geruza bat eratzean datzan azaleko tratamendua da.\nOxidazio prozezu honen bitartez kapa anodiko ikaragarri porotsua eta xurgatze gaitasun handikoa lortzen da. Ezaugarri hau poroei partikula koloranteak, mineralak eta metalikoak ezartzeko aprobetxatzen da, kolore gama zabala lortuz.\nZigilatuaren prozesuaren ondoren, 100º C inguruko tenperatura batetan, bi fenomeno garrantzitsu gertatzen dira:\n-Aluminaren hidratazioa dela eta, poroak itxi egiten dira pelikularen azala erabat impermeabilizatuz, kanpoko metala aislatuz.\n-Egitura kristalografikoaren eraldaketa dela eta, asko handitzen da kapa anodikoaren korrosioarekiko erresistentzia.\nKapa anodikoaren sendotasuna aplikazioaren araberakoa da:\n1etik 2ra micra: islatzaileak\n5etk 8ra “ : dekorazioa: altzariak, automobilak.\n15 a 25 “ : arkitektura.\nAnodizatu apaingarriaren propietate mekanikoak, dielektrikoak eta 20-25 um bitarteko aislamendu termikoa behar badira, ez da nahikoa, hori dela eta, anodizatu konbentzionalarekin alderatuz ezberdina den anodizatu bat aplikatzen da, anodizatu gogorra.\nElektrolito ezberdinekin 0º C baino tenperatura baxuagoekin lan eginez eta uhin pulsante korronte bidez eta korronte dentsitate altuagoekin, oxido geruza oso gogor eta sendoak lortu daitezke, materialeari ezeugarri dialektiko oso onak, isolamendu termikoa eta babes mekanikoa ekartzen dizkiotenak eta beharrezko egiten dute aluminio anodizatu gogorraren erabilera aplikazio ugarietarako.\nAluminioaren gainazalaren gogortasunak, tratamenduaren ostean, altzairu batzuen gogortasuna lortu eta kasu batzuetan gainditu egin dezake.\nAnodizatu gogorrak, beraz, aluminiozko geruza sendo eta konpaktua lortzea ahalbidetzen du, honen ezaugarri nagusiak hurrengoak direlarik:\naltzairu tratatuen ainako urraketarekiko babesa.\naislamendu termiko eta elektrikoa, portzelanaren ordena berekoa.\nefektu dekoratiboak sortzeko koloranteen xurgatzea.\nEzaugarri hauek, metalaren arintasunarekin batera, arazo mordoa gainditzen laguntzen dute.\nAnodizatu gogorra eduki aleatzaile limitatua duten aluminio aleazioetan aplikatzen da. 150 mikra baino gehiagoko geruzak lor daitezke hurrengo ezaugarriak dituzten aleazioekin:\nAl Mg .......................< %6 magnesio.\nAl Cu .......................< %5 kobre.\nAl Zn .......................< %8 zinc.\nAl Si.........................< %13 silizio.\nHalaber, kontuan eduki behar da anodizatu gogorraren aplikazioa erabatekoa edo partziala izan daitekeela, azken honetan beharrezkoa izango delarik tratatu gabeko gunea estaltzea.\nAnodizatu gogorra ez da prozesu zurruna, guztiz kontrakoa da, ondorioz eta bere erabileraren arabera, aleazio egokia aukeratu behar dugu bere egoera egokienean eta ondoren anodizatu gogor zehatza eman.\nGainera, prozesuari atxikitutako ezaugarri bat dago, dimentsioen handitze bat egoten da, eratutako oxido geruzaren %50a profunditatean eta beste %50a gainjarrita dagoela eta.\nHori dela eta, redimentsionatu eta piezen errekuperazio teknika bezala erabiltzen da.\nAplikazio nagusiak honako hauek dira:\nExigentzia mekanikoak: pistoi hidrauliko eta neumatikoak, balbulak, rodilloak, trineoak, bobina textilak, amortiguadoreendako zilindroak , bizikleten platerak eta pinoiak, zilindroak, poleak, patinak, frenu diskoak, railak, kojineteak...\nKorrosio exigentziak: karburante bonben gorputz eta aletak, urpekarien makinaria, nabigaziorako tresnak, balbulak eta iturriak...\nExigentzia termikoak: diesel motorren pistoiak, fusio kanpaiak, fundizio modeloak, ezkutu termikoak...\nExigentzia dialektikoak: makina biltzaileentzako karreteak, potentziometroendako eraztunak, kalkuladore plakak...


Gobierno Vasco Irekia :: Euskadiko langabeziak behera egin du uztailean, jarraikako laugarren hilabetez\nEuskadiko langabeziak behera egin du… http://www.irekia.euskadi.net/eu/news/11950 berria\nEuskadin 269 langabe gutxiago erregistratu dira uztailean. Horrek esan nahi du langabezia % 0,17 jaitsi dela aurreko hilabetearekiko. Guztira, 157.811 enplegu eskatzaile erregistratu dira. Espainia osoan, 27.814 langabe gutxiago erregistratu dira, eta horrenbestez, 4.587.455 lagun dira langabezian daudenak.\nLurraldeka, Bizkaiak izan du joerarik onena, izan ere, % 0,60 jaitsi da (538 lagun); bestetik, Gipuzkoako langabeziak 0,04 egin du behera (16 lagun), eta Arabakoak, aldiz, % 1,16 gora egin du (285 lagun).\nUrtez urteko bilakaerari dagokionez, EAEko langabezia % 12,46 igo da, eta langabezia-tasa gutxien igo duen laugarren erkidegoa da, Katalunia (% 6,80), Balear Uharteak (% 8,09) eta Valentziako Erkidegoaren (% 8,66) atzetik.\nJavier Ramos Lanbide-Euskal Enplegu Zerbitzuko zuzendari nagusiak jaitsiera aztertu du, eta azpimarratu du oso ona dela joera horri jarraikako lau hilabetez eutsi izana. Edonola ere, adierazi du, "lan-merkatuaren joerak, orokorrean, eta langabeziarenak, bereziki, argi uzten dute politika ekonomikoarekiko duten menpekotasuna eta subsidiariotasuna. Adierazle ekonomiko gehienek joera negatiboa dute, eta horrek trabak jartzen dizkio lan-merkatuari".\nUrteko bigarren sei hilekoan langabeziak izango duen bilakaerari dagokionez, Ramosek adierazi du "ezinbestekoa dela enplegua sortzea ahalbidetuko duen ekonomia berraktibatzea" eta "horrelako neurririk gabe, ez dugu lortuko enplegua suntsitzea gelditzea; hau da, ez da nahikoa gastu eta aurrekontuetan murrizketak egitea. Bestetik, enpresei zuzendutako diru-jario eskasa ez da bat ere lagungarria" gaineratu du.\nPasa den ekainean Euskadin erregistratutako langabeziaren datuei dagokionez, langabeziak behera egin zuen, bai emakumeen artean (% 0,01) eta bai gizonezkoen artean (% 0,34). Horrela, 5 emakumek eta 264 gizonek utzi zioten langabe izateari.\nAdinari dagokionez, 25 urte baino gutxiagokoen artean 72 langabe gutxiago egon dira. 25 eta 45 urte bitartekoen artean eta 45 urte baino gehiagokoen ere jaitsi egin da langabezia-tasa, 47 eta 150 lagun gutxiago, hurrenez hurren.\nPasa den hilabetean, eta sektoreka, industrian 332 langabetu gutxiago erregistratu ziren eta 314 gutxiago eraikuntzan. Era berean, aurretik enplegurik ez zutenen datuak ere behera egin du (217 lagun gutxiago).\nlangabezia 2012ko uztaila Berri honen iruzkinen RSSa\n752 langabe gutxiago ditu Euskadik apirila amaitu ondoren 13 egun · 6


Argia :: "Pentsatu ere ez 40 urtean pailazoarena eginez ibiliko ginenik"\nPertsonaia Txirri, Mirri eta Txiribiton\nPailazoa. Definizioa. Gainontzeko kideentzat umore iturri agorrezina. Definizioak errealitate harrapagaitza harrapatu nahiko luke. Ezin 40 urteko jarduna definizioan bildu.\nEz dugu zertan kexatu. Asmatu genuen, hasita. Mugimendu handiko garaia zen. Ez Dok Amairuren sasoirik onena, Txotxongilo taldea, antzerkia, zinemagintza… Euskara batuaren auzia gori-gori… Gainera, gerra galdutako jendea, guztiz txikituta zegoena, eta, bestalde, gazteak, aurreko belaunaldiarekin hautsi zutenak. Horretan nahiko esker txarreko izan ginen, gure kulturaren izen handiak ziren, baina baztertuta geratu ziren. Nemesio Etxaniz bat eta! Guk harekin izan genuen harremana. Amaiera tristea izan zuten. Manuel Lekuona eta! Pena, hainbeste merezimendu egindako jendea horrela baztertzea. Gaur egundik ari gara, jakina. Orduan bestela ikusten ziren gauzak.\nKresalako bazkide ginen, eta gara. Eta, neurri batean, sortzaile ere bai, elkartearen lehenengo bazkideetakoak gara-eta. Euskal kultura irakiten zegoen, eta Kresala tartean zen, bertan egosten zen hainbat ideia, eta ekinaldi. Kresala ez balitz, beharbada gu ere ez ginen sortuko. Batek jakin. Kresalak biltzen gintuen lanera: Haerrikada izeneko kultur asteak eta. Axularren esaldi hartatik hartu genuen izena: “Dabilen harriari ez zaika goroldiorik lotzen”. Kultur asteak, hamabostaldi eta hiru astekoak izan ohi ziren. Sekulako gorabeherak izaten genituen. [Lluis Maria] Xirinachs apaiz famatua ere ekarri genuen. Poliziarekin, berriz, beti istiluak. Elkartea ez zen politikoa, berez, baina egurra galanki ematen ziguten. Gu gazte ginen, kezka genuen, konpromisoa… Baina independente ginen, alderdi politikoekiko loturarik ez genuen. Ez ginen politikoak, baina apolitikoak ere ez!\nApaiz egiteko zorian zegoen. Kresalako bazkide zen hura ere, eta saltsero hutsa. Eta lagunen lagun. Kresalaren baitan, haurrentzako ekitaldiren bat nahi genuen egin, ez baitzegoen halakorik, ez euskaraz, ez gaztelaniaz. Zer egingo, eta pailazoak asmatzea bururatu zitzaigun. Pako Etxebeste seminarioan pailazoarena eginda zegoen, nonbait, eta laguntza eskatu genion. Eta gidoiak ekarri zizkigun, janzteko batzuk ere utzi zizkigun… Artista hutsa zen Pako, izugarria. Gure artean inor gaixotzen zenean, hari deitu besterik ez genuen. Zoragarri egiten zuen pailazoarena. Kixki, Mixki eta Kaxkamelon ginen sasoi hartan, eta Pakok batarena zein bestearena egingo zuen, zailtasunik gabe.\nBagenituen esketx batzuk, Pako Etxebestek emanak. Beste batzuk, Tito y Canutorenak; Txema Zubia eta Jaime Zurbano ziren. Gaztelaniaz zeudenez, guk euskaratu eta gure erara egokitu genituen. Eta oraindik, haietakoren bat edo beste egiten dugu. Esketx klasikoenak ditugu. Guretik ere egiten genuen, jakina: txisteak eta abar. Eta, hala ere, %50 inprobisatua zen. Horregatik izan zen mutu Kaxkamelon, horregatik da mutu Txiribiton: hiru lagun inprobisatzen jardutea baino errazagoa da bik inprobisatzea.\nHerri batetik bestera hasi zineten.\nKresalaren kultur aste hura martxoan izan ohi zen. Hartan, haurrentzako ekitaldiaz arduratu ginen gu. Eta pailazoak egin genituen, antzerki emanaldi laburren bat, txokolate-jana… Haurrentzako jai osoa. Jende asko bildu zen haurrentzako festa hartara. Lehenbiziko saio hura ikusi zutenen artean, Aieteko ikastolako senar-emazte batzuk ziren. Kresalan egindako saio bera Aieteko ikastolan egiteko eskatu ziguten. Gu prest. Txokolate-jana eratu ez beste guztia egingo genuela esan genien. Hurrena, Joxemiel Barandiaranen omenaldian egin genuen saioa, Ataunen. Pako Etxebeste etorri zitzaigun, han saioa egiteko geure buruak eskaintzeko esanez. Barandiaran berak ere bazuen pailazo abildadea. Gasteizko apaiztegian zirela, igande arratsaldeetan, film mutuak jarri eta berak jartzen omen zien ahotsa, efektuak egiten zituen… Izugarri ona omen zen, jendeak algarak egiten omen zituen. Jende mordoa bildu zen Ataunen, zazpi euskal herrietakoak. Tartean, Ondarroatik joandakoak. Ea urte hartan bertan herriko jaietan saioa egin genezakeen. Guk, baietz. Eta joan ginen. Antzerki emanaldia eta pailazoen saioa, biak egin genituen. Hantxe ezagutu genituen Manolo eta Enkarni Genua, txotxongiloan. Saio betea izan zen. Ordu arte, euskal jai eta antzekoetan haurrentzako egunak antolatzen ziren, baina haietan dena zen “haur txistulariak”, “haur dantzariak”… Haurrek egindako emanaldiak ziren, gurasoentzakoak, eta ez, aldiz, haurrek gozatzekoak. Ondarroan egin ondoren, Xabier Gereñok kasu egin zigun, Santiago Apostol antzokian saioa egiteko. Kantariak, dantzariak eta gu. Hantxe egin ziguten, lehenbizikoz, afixa, euskaraz eta gaztelaniaz: “Lehenengo aldiz Bilbon, pailazoak euskaraz”, eta gure marrazkia, baten batek argazki batetik egina. Horrela, batetik bestera hasi ginen eta, ez dakigu ez ote den ordukoa azal bat, gurea, Zeruko Argia aldizkarian. Hortik ezagutuko gintuen jende askok. Guk, geure artean, uste genuen baten batek gu ikusi eta haiek ere pailazoarena egiten hasiko zirela. Ez genuen geure burua pailazo ikusten. 1972tik 1985era, hirurehun bat emanaldi egin genituen han eta hemen. Hogeita hamar bat saio urtean. Ez zegoen antzerki talderik guk hainbeste saio egingo zuenik. Txotxongilo taldea, eta gu, Kixki, Mixki eta Kaxkamelon, ginen.\nPailazo baimena atera behar izan zenuten.\nAgustin Zapiain ‘Pello Kirten’-ek komeni zela esan zigun. Bera ere herri batetik bestera ibili ohi zen, eta baimena aterata zuen, sindikatu bertikalean. Gainera, baimena emateko epaimahaian zegoen, Los Pomposhos fanfarrearen sortzaile ‘Gilito’, Migel Miralles. Poliziak kontroletan geratzen gintuen, emanaldiak kontrolatzera etortzen zitzaizkigun noiznahi. Carrero Blanco hil zutenean, saioa genuen Bergaran. Saioa egin eta bueltan, Deskarga gainean, guardia zibilen kontrola. Gerarazi gintuzten, trasteen kutxa irekiarazi, jostailuzko karabina bat ikusi… “Eta hau?”, “pailazo funtzioa egitetik gatoz”, “usteko duzu gaur pailazoarena egiteko eguna dugula? Azkeneko aldia!”. Bizkaian, berriz, baimena eskatzen ziguten, eta gidoia. Horretan Xabier Gereñok lagundu gintuen: guk nola-halako gidoiak prestatu genituen, Xabierrek nola-halako itxura eman, gobernu zibilean euskaraz eta gaztelaniaz aurkeztu, eskaria egin, eta ontzat eman zioten, zigilua jota. Horrela, saioan zer egin behar genuen galdezka etortzen zitzaizkigunean handik edo hemendik, gidoi haiek genituen, ontzat emanak, nahiz eta saioan zer egingo genuen batere ez jakin. Sindikatu bertikalaren txartela ere bagenuenez, uztaia eta geziak ageri, libre ginen poliziaren aurrean. Pasaporte eta bisatua genuen.\n1983an, Txema Vitoria bildu zen taldera.\nAzken boladan Kaxkamelonek saiora etorri ezin izan zuen batzuetan, Txemari deitzen genion, ordezkotza egin zezan. Eskolan ere, Donostiako Larramendi ikastetxean, lankide ziren Txema eta Piter. Zalantza handiak izan genituen, nola eduki Txema mutu! Garai hartan, Don don kikilikon saioa egiteko proposamena izan genuen ETBn, eta hasi ginen. Kaxkamelonen lana egiten zuenarekin gorabeherak genituen, eta Txemari eskaini genion. Baita onartu ere.\nFuntzioa egiten hasi zinetenean, helduentzako saioa, umore klabea aldatu zenuten?\nUmore klabea baino, gaia aldatzen da –egunerokotasunak indarra hartzen du–, eta pertsonaiak ere ezberdinak dira. Pailazo izatetik showman izatera aldatu ginen. Umorea egitea da beti, baina egunak ematen zuenari lotutakoa.\nNola egiten da umorea? Ez da egiten, sortu egiten da. Charles Chaplini galdetu behar hori. Dena dela, gu behin ere ez gara oso teorikoak izan. Guk, jardun egin dugu, militante izan, egin… Bideak erakutsi digu. Astelehenero, mahai baten inguruan bildu eta ergelkeriak esaten hasten ginen, barre egiten, eta oharrak hartzen, pasadizo libertigarrienak biltzen. Braim storming-a zen. Telebistarekin batera hasi ginen Txirri, Mirri eta Txiribiton. Hasieran geu arduratzen ginen denaz: gidoiak, zuzendaritza... Baina ikusi genuen horrela ezin genuela jarraitu eta laguntza biltzen hasi ginen. Hala Don don kikilikonen bigarren urtetik aurrera, nola Funtzioan bertan, ez geunden bakarrik, asteroko saioa egiteko gidoilariak izan genituen. Zein eta zein, eta, lehenena, Andoni Egaña. Bada zer edo zer! Gero, Karlos Zabala eta Eneko Olasagasti. Horiek ere badira! Erredakzio lanetan laguntzeko norbait behar genuela, eta Jaime Otamendi aukeratu genuen, beste bat, ibilbide handia egin duena… Gazte-gazteak ziren, sasoi betean zeuden, eta guk haiei ezer erakutsi genien ez dakigu, baina haiek guri, asko! Funtzioan, musikan ere, jende ona: Jose Mari Oiartzabal, Jose Antonio Mercero, Karlos Giménez, Joserra Senperena, Mikel Artieda, Paco Díaz, Mixel Ducau.... Asko laguntzen du horrek.\nTelebistak berak laguntzen du inor ezagun egiten. Garai hartako ETBn, batik bat.\nAskoz ere fama handiagoa bildu genuen telebistan hasi eta ondoko bizpahiru hilabetean, aurreko hamahiru urtean baino. Funtzioaren garai hartan, 200.000 lagunek ikusten gintuzten, batez beste. Egun, Euskal Herrian ez dago hainbeste lagun biltzen duen ohiko saiorik. Orduan lau ziren telebista kateak, orain ez bezala. Gainera, prime time-n zen Funtzioa, adibidez. Eta pailazoen programak larunbat arratsaldeetan.\nPailazo lana, batetik, eta zeuen lanbidea, bestetik, uztartu behar izan dituzue.\nEzinbestean. Txiribiton, adibidez, irakasle zen. Ikasketa arduraduna zen, gainera. Ikastetxean ematen zuen goiza, lanean buru-belarri, pailazo kontuak ahaztuta. Arratsaldean, pailazo zen buru-belarri, irakasle kontuak zeharo ahaztuta. Oso gimnasia ona zen buruarentzat. Pailazo lana eta lanbidea uztartzea, bestalde, gure jatorriari lotuta dago. Behin ere ez genuen pentsatu pailazo izatea. Ondoren, bai, etorri zen belaunaldi bat meritu handikoa, aktore izan nahi izan zutenak: Karlos Zabala, Eneko Olasagasti, Elena Irureta, Jose Ramon Soroiz, Aizpea Goenaga, Mikel Garmendia, Kontxu Odriozola… Horiek denek gure eskutik zapaldu zuten lehenbizikoz telebista platoa. Zaharrago ginen, lehenagotik gentozen, eta burutik pasa ere ez zitzaigun egin profesionalak izatea, erabat horri emanak bizitzea. Burutik pasa ere ez zitzaigun egin 40 urtean pailazoarena eginez ibiliko ginenik, pentsatu ere ez! “Egin dezagun!” esanda egin genuen lehen saioa Kresalan, eta bide horretatik aurrera egin dugu.\nNola egiten da emanaldi ona?\nBadakigu nolakoa den haurra. Kontzentrazioari luze eustea kostatzen zaio. Haurra ezin da ordubetez lotuta eduki. Tarteka lehertzeko aukera eman behar zaio. Ondoren, baretzea dator. Gu ez gara didaktiko, ez dugu izan nahi, baina ekitaldi ona, berez da didaktikoa. Eta alderantziz, axalean didaktikoa izan arren, saioa izan liteke txarra. Publikoaren arreta geureganatzea izan da beti gure erronka. Gaur egun, talde asko ikusten ditugu sekulako bolumenean, haurrak ezker eta eskuin, gurasoak ere berriketan… Guk, isiltasuna behar izaten dugu, ebakitzeko moduko isiltasuna, haurren eta gure arteko enpatia… Haurra gure hatzaren puntaren puntari begira eduki nahi dugu. Publikoa algararik handienetik xamurtasun sakonenera eramatea lortzen dugunean, “gaur bai, komunikazioa!”, hor dago txaloa! Haurraren txaloa laburra da, ordea, eta txalo jo ondotik, gehiago nahi du, berriz txalo jotzeko. Horixe da arrakasta, haurraren txaloa. Urteak dira Gasteizen bi funtzio egin genituela, goiz eta arratsaldez, Mendizorrotza pabilioian. 8.000 haur inguru bildu genituen denera. Eta denak isilik, i-si-lik! Horrek balio du.\nBukatu da, akabo. “¡A fastidiarse!”.\nEmanaldia genuen Gasteizen. Euskadi Irratiak antolatutako festa. Horretan, bi egun lehenago konturatu dira propagandarik egin ez dutela. Hasi dira, irrati emisore guztietan publizitate egiten, euskaraz eta gaztelaniaz. Emanaldi egunean, Mendizorrotza beterik, 3.000 lagun. Euskaraz hasi ginen, beti bezala. Eta han, barrabasen batek, agure bat, txapela buruan: “¡En castellano, que no entendemos!”, hots egin zuen. Eta orduan Mirrik: “¡A fastidiarse!”. Egundoko grazia eragin zuen, algara, eta handik atzera, Mirrik maiz darabil.\nSagarra mantzana / ikatza carbon / mujer andria / ta hombre gizon. / Xanti, xanti, xanti, / txibiri-txibiritero, / xanti, xanti, xanti, / txibiri-txibiriton, / Kixki ta Mixki ta / Kaxkamelon. Edo Txirri (Xabier Otaegi), Mirri (Jose Ignazio Ansorena) eta Txiribiton (Txema Vitoria). 40 urtez irri eginarazle zazpi euskal herrietan. Jolasean hasi ziren, bizi osoko ibilbidea egin dute euskaraz eta barrez. Don don kikilikon, Funtzioa, Barrebusa, Altzaporru, Trikitraka Trikitron, Sagarra da apple… Ehunka kantu gure belarrietan, Euskal Herriaren historiaren atal bat hiru pailazoen ibili ederrean.\n“Gogoan dugu, lehenengo emanaldiak ordubete inguru iraungo zuen. Haren ondokoek, gidoi bera izanagatik ere, ordu eta erdi. Ireki egiten genuen gidoia, harrotu egiten zen saioa, bizkotxoa labean bezala. Bestalde, hor zen musika, hor ziren kantuak, eta garrantzi handia eman diogu horri. Ahalik eta lanik onena egiten saiatu gara. Horra Kixki, Mixki eta Kaxkamelonen lehen disko hura. Maitasun handia diogu. Hantxe diren Pintto, Pintto, Paristik natorren eta beste mordoxka zabaltzen lagundu genuen. Progresio bat izan da: kasik ustekabean ekindako bide bati jarraipen eman diogu, honaino iritsi arte”.\n“Zirkukoa da pailazo tradizionala. Han esketxa egiten du pailazoak, oso landua. Zortzi egunean, bizpahiru emanaldi egiten ditu, eta esketx berbera egingo du. Hitzak ere bakan ibiliko ditu, batean malabarismoa, bestean bestelakoa. Guk bestela egin dugu: gurea antzerkiari lotuago ageri da, euskarari estu lotua. Euskaraz hitz egin nahi genuen, euskaraz hitz eginarazi, espresiobidea landu, esamoldeak aberastu… Era horretako pailazoak izan gara, ez ginelako gauza esketx bat bera perfektu egiteko. Alegia, kalamidade hutsak garelako!”.\nNor gogoratzen da Kixki, Mixki eta Kaxkamelon pailazoez?\nJende asko, gure amak eta, batez ere, gu geu.\nNork ezagutzen ditu Jose Ignazio Ansorena, Xabier Otaegi eta Txema Vitoria? Etxekoek, emazteek, koadrilakoek.\nZer duzue pailazo izatea? Matxino izatea, arrakastaren kontzeptuaren kontra dabilena.\nNon da pailazoaren tristura? Pailazoaren bihotzean. Osagarri beharrezkoa du hori pailazoak.\nNon da euskararen tristura? Euskara erabiltzearren hasi ginen, euskara batuaren alde egin genuen, euskara esanguratsua, hika ere bai. Bide horretan jarraitu dugu.\nNahitaezkoa da gaztelania euskarazko pailazokerian? Ez, baliabide bat da, ez besterik. Gure erdarakadak ez dira dozena erdi baino gehiago.\nZertan aldatu dira haurrak joan deneko 40 urte honetan? Orduan belaunean urratua, mukiak zintzilik zituzten. Orain askoz ere moñoñoago dira.\nHaurrak beti haur?\nBai, baina orain lehen baino askoz lehenago uzten diote haur izateari. 13 urtekoak ere gure emanaldira biltzen ziren orduan.\nZertan aldatu zarete zuok, pailazook? Zahartu egin gara! Gaztetasuna falta zaigu, freskotasuna. Aldiz, esperientzia izugarria dugu.\nBeldur eszenikoa. Aspaldi galdu genuen. Hasieran ere lotsagabe xamarrak ginen, eta orain berriz, batere beldurrik ez digu ematen agertokiak. Ofizioa.\nPailazoak, gure pailazoak. Pailazo asko dabil batean eta bestean, baina batzuk animatzaile baino ez dira.\nTxiribitonek hitz egingo balu… Inguruko guztiak isilaraziko lituzke, ez luke etenik. Isilik hobeto dago.\n40 urte! Iritsi gara! Kresalan hasi ginen, eta Kresalan bertan ospatuko dugu martxoaren 25ean. Ondoren, hiribururik hiriburu ibiliko gara.\n“Bi une dira berezi. Bata, sarrerakoan, haurraren orroa jasotzen dugunean, eta orroan, txaloa. ‘Txirri, Mirri eta Txiribiton!’, aurkezpena egin, agertokian azaldu, eta haurraren txalo zaparrada eta miresmena zoragarria da. Bestea, berriz, isiltasun osoko unea. Antzerkia egiten dugu guk, oroz gain, eta antzokian jarduten dugu, non kontzentrazioa eta isiltasuna errazagoak diren, aretoen ezaugarriengatik. Baina kiroldegietan ere egin izan ditugu saioak, eszenatokia muntatuta. Eta han ere haurra isil-isilik ikustea, ahoa zabal-zabalik, begiak borobil-borobil… gozamen hutsa da”.


Gutuna: "Pankartak eta giza eskubideak. Ongi etorri Zigor! - Oarsoaldeko Hitza : Oarsoaldeko Hitza\nGutuna: "Pankartak eta giza eskubideak. Ongi etorri Zigor!\nOroitz Gurrutxaga Gogortza\nZigorra osotasunean bete ostean aske utzi dute Zigor Garro. Joan den azarorik baldintzapeko askatasunean zegoen oreretarra Hendaian bizitzen eta lanean, eta joan den larunbatean amaitu zuen zigorra. Asteartean Frantziako Polizia Nazionalak Hendaian duen komisariatik pasa eta Espainiako Poliziaren esku utzi zuten Garro mugan. Azken horiek aske utzi zuten oreretarra, Hendaiara itzultzeko debekuarekin. Asteartean bertan iritsi zen bere herrira Garro.\nKomunikabideetara helarazitako prentsa ohar batean, gogor salatu zuen PSE-EEk Zumardian Garrori ongi etorria emateko jarri zuten pankarta: “Biktimen memoria kaltetu eta giza eskubideen aurkako ekintza” dela esan zuen PSE-EEk prentsa ohar horretan, eta pankarta bertatik kentzeko eskatu.\nGertaera horren harira, hausnarketa egin du gutun honetan Oroitz Gurrutxaga Gogortza oreretarrak.\n“Zigor etorri zaigu! Hau poza!” Dirudienez herri normalizatu, demokratiko eta pazifikatu honetan hau adieraztea, giza eskubideen aurkakoa da. Ez diot nik, noski! Hau Oreretako PSE-k esan du prentsa ohar batean, Zumardian azaldutako pankarta batean Zigorri ongi etorria dela esategatik. Badirudi entzun nahi ez dutena entzuteak, afera giza eskubideen kategoriara eramaten duela. “España es una democracia” entzuten dugu azken 40 urteotan. Egia al da? Herri honek Estatu batean antolatzeko duen aukera bide guztietatik —armekin ere bai, PSEko jaun eta andereak— oztopatzen denean. Askatasuna kontzeptu gisa ere etengabe kolokan jarri behar den utopia dugu.\nBaina, pankarta hori jartzea giza sskubideen aurkakoa omen da. Nik, ez dut ezagutza handirik legeez, ezta orokorrean, paper gainean jartzen dizkiguten eskubide eta betebeharrez ere. Ez ditut ezagutzen, guztia arautu behar horrek ere atzera ere eragiten didalako, baina uste dut, gehiegizkoa dela hau entzutea. Gehiegizkoa da PSE alderditik, hormigoizko muturra duten itxurakeria, gezur eta manipulazioaren profesionalek, etengabe esaten dituztenak isil isilik eta otzan onartzea. Salagarria.\nZigorrekin duela urte asko hitz egin nuen azkeneko aldiz. Oker ez banago, 2012ko ekainean izango zen, espetxeratu berritan, Fresnesko espetxeko zigor ziegetan, elkar ikusi ezinik, baina ziegatik ziegara oihukatuz. Ideia zurrunbiloak datozkit burura. Berak bazeramazkien etxetik kanpo 15 bat urte. Beti gogoratzen du Fresnestik pasa denak II. Mundu Gerran erresistentzia sutsuan ibilitako zenbaten azken helmuga izan zen benetako zulo zikin hori… Biok, beste kide askorekin, —goraintziak denei! — zigor ziegetan geunden, espreski, Fresnesko zuzendaritzak ni gainerako euskal presoetatik bakartzeko egindako hautuari ezetz esateko —berriz ere mila esker guztioi!—, kideok elkartasunez, guztiok batera egindako borroka ahaleginean: baten aurka joz gero, elkartasunezko borroka kolektiboa. Han hitz egin genuen gauza askotaz. Gertukoak ere galdu genituen biok, eta memoria ariketa ere egin genuen ziurrenik. Gerra Txikia liburua irakurri duenak badaki hedabideetan hegemonikoa bihurtu nahi duten egia ez dela gurea.\nGatazkaren parte naiz. Izan naiz eta naiz, gatazka ez baita amaitu. Izateko eskubiderik ez duela norbaiti esaten zaionean, gatazkaren oinarria ezarria dago. Eta izateko eskubidea ukatua izan zaion horri, modu ezberdinez zapaltzeko bideak daudenean, gatazkan gutxi gehiago sakontzen joango gara.\nHerri honetan horri buruz gogoetak eta hausnarketak egin dituzte hamarnaka eragilek. Eragile politiko, kultural, sozial, instituzional… tartean, ETA-k ere bai.\nGatazka historikoaren azken fase hau gordina izan denik ez dugu guk ukatuko. Noski, ziurrenik gatazkaren gordintasuna beste bat litzateke ETA existitu izan ez balitz, batzuentzat behintzat noski. Horrek ez du esan nahi gatazkarik egongo ez litzatekeenik. Ziur esatera ausartuko naizen gauza bakarra da, egoera guztiz ezberdina biziko genukeela orainaldian, zein litzatekeen asmatzera ausartu gabe. Bakoitzak jar ditzala hipotesiak mahai gainean, gaur egun Euskal Herria zer eta nolakoa izango litzatekeen, ETA izan ez balitz —eta gainerako era guztietako borrokak, gutxietsi gabe—.\nBerriro biktimizatzen omen ditu biktimak pankarta horrek. Min egingo diela ETA-k exekutatutako norbaiten senideei, euskal preso politikoek senide, lagun eta maite duten jende ugari, asko izatea, eta hori adieraztea?. Nik ulertzen dut. Gu gauza askok mintzen gaituzte, askok.\nGuk ere galdu ditugu senideak gatazkan. Urteak galdu ditugu kartzeletan, bidaietan… Urteak gure instituzioek gure hizkuntzan hitz egin diezagutela eskatzeko borroketan. Urteak gure eskubideak defendatzen, gauza asko alde batera utzita. Guk gure hildakoak ezin ditugu kalean aipatu ere egin, zuei min egiten dizuelako. Zuek zuenak aurpegien aurretik etengabe pasarazten dizkiguzuenean komunikabideen kobertura osoaz.\nGatazka honetan, ardurak guztiok ditugu. Guk gureak. Onartuak. Une oro. Eta gatazka gainditzeko eskaintzak guk egin ditugu urte askotan. Bat bestearen atzetik. Urgentzia beti guk izan dugu gatazka gainditzen. Zeren, gatazkaren gordintasuna ekuaziotik aterako bagenu, arazoa gure da, zuek gatazkarik dagoenik ukatzen duzuelako.\nPankarta gehiago ikusi nahi ez badituzue, askatu behingoz bahituta dauzkazuen gure kide guztiak, zuek zarete eta Fresnesen erresistentzia gatibutzen zuten haien oinordekoak.\nBeraz, jarrai ezazue biktima paperean, gure senideak torturatzen. Jarrai ezazue biktima paperean, gatazka ukatzen. Jarrai ezazue biktima paperean, izaterik ez dugula berresten. Jarrai ezazue biktima moduan, gorpuak zabor artean eta langileak miserian lurperatzen. Jarrai ezazue biktima moduan gure senideak, bizirik daudenak eta hilik daudenak, etengabe zuen hiztegi demokratiko nazkagarriaz iraintzen!\nBiktima bakarra, Euskal Herria da. Soluzioa: Askatasuna!\nOngi etorri Zigor!\nOroitz Gurrutxaga Gogortza, Orereta.


Larrialdietarako sukaldaritza: Pizzeria Da Vinci - Vitoria-Gasteiz\nEgunero ustekabean harrapatzen naute!! Uste nuen nire jabeek Gasteizko jatetxe italiar guztiak ezagutzen zituztela (“Ristorante L’Oliva”, “Pizzeria Dolomiti”, “Trattoria Da Luigi”), baina ez, aurreko egunean entzun nuenean: “Pizza jateko gogoa daukat! ‘Da Vinci’ probatu ahalko genuke, ezta? ” jakin nuen jatetxe bat zegoela ez zutela frogatu. Ezta nik ere, noski!!\nArgi eta garbi dago jatetxera joan zirela (eta niri etxean utzi ninduten, beti bezala), berez, gehiegi pentsatu gabe jatetxera joan ziren. Aipatutakoa jatetxea “Pizzeria Da Vinci” deitzen da eta Gasteizko Manuel Iradier kaleko 48 zenbakian kokatuta dago.\nLekua honek giro polita dauka eta gainera, oso ondo girotua dago. Entzun nuenaren arabera, sartzen zarenean mediterraneoko etxe batean zaudela dirudi. Bestela, begira ezazue honako argazki hau:\nBeno, lokala apur bat ezagutua, agian janariari buruz hitz egiteko ordua iristen ari da, ezta?\nNire jabeek hurrengo platerak dastatu zituzten:\n“Insalata tiepida di filetto” Oso originala. Entsalada hau epela da, eta boletusekin, bigantxa eta erretako piper errekiekin egina dago. Atsegingarria!\n“Insalata di formaggio di capra” Nola gustatzen zaien nire jabeei entsalada ahuntz-gaztarekin! Oraingo honetan, gustatu zitzaien, nahiz eta aurrekoa, haien ustez, honako hau baino hobeagoa izan.\n“Pizza Da Vinci” Jatetxearen pizza da, bere osagaiak tomatea, mozzarella, urdaiazpiko iberikoa, eruka eta parmesano gazta izanik. Usaintsua, zaporetsua, primerakoa....\n“Pizza Montanara” Tomatea, mozzarella, txanpinoiak eta bi gazta mota, masa fin baten gainean. Apala, zaporetsua...\nAgian nire jabeek gutxi arriskatu zuten, baina “Pizzeria Da Vinci”-n benetako egur-labe bat daukate pizzak prestatzeko, eta hori benetan, kontuan izan behar den gauza bat da.\n“Tiramisua” Etxekoa da eta hori nire jabeek esaten zutenaren arabera, urrutitik nabaritzen zen. Primerakoa!\nHitz egiten zutenaren arabera, dena primeran zegoen (pizzak, entsalada, postreak), gainera, zaporetsua eta oso ondo aurkeztuta, eta noski, bitartean ni etxean... grrr... noizbehinka haiekin jatetxe batera joan nahi dut!!\nEta hau gutxi izango balitz, gainera afaria nahiko merke irten zitzaien... jatetxeak eskaintza on bat duelarik. Eskaintza zein den? Astearte, asteazken eta ostegunetan, %50era pizzak eskaintzea. Ez da eskaintza txarra, ezta? Eskuz egindako pizza bat, egurreko labean eginda, 5 bat eurogatik.... hmmm!!\nManuel Iradierkalea 48\nTelefonoa: 945 25 04 58\nBidaltzailea Joan R. López a 18:23